ועדת הפנים והגנת הסביבה, כנסת 19, פרוטוקול מספר 100, 2013-10-16 09:00

מירי רגב: בוקר טוב.

מירי רגב: אני פותחת את ישיבת ועדת הפנים והגנת הסביבה.

מירי רגב: על-סדר היום: הצגת הצעת חוק התכנון והבנייה (תיקון מס' 102), התשע"ג-2013, הכנה לקריאה שנייה ושלישית.

מירי רגב: חוק התכנון והבנייה הונח על שולחן הכנסת על-ידי שר הפנים, ידידי גדעון סער.

מירי רגב: זהו חוק שאמור לבצע שינוי בכל הקשור לתכנון ולבנייה.

מירי רגב: חוק זה בא יחד עם חוק הוו"דלים, שאושר גם הוא השבוע בכנסת והונח גם הוא על שולחן הכנסת על-ידי ידידי גדעון סער.

מירי רגב: ישנן עוד סוגיות נוספות שנדון בהן בנושא הדיור והבנייה ובסופו של דבר יביאו לשינוי שמתבקש כל-כך בתחום הדיור.

מירי רגב: אני רוצה להודות לך ידידי גדעון סער, על-כך שכבר בתחילת תפקידך שמת את הנושא הזה בראש סדר העדיפויות שלך והבאת את זה לוועדת הפנים.

מירי רגב: אני יודעת שקיימת דיונים רבים עם אנשים מקצועיים בוועדה ועם אנשים נוספים, והבאת את זה 4-5 ימים מפתיחת המושב הזה, בגלל החשיבות שאתה מייחס לנושא של האמצעי להוזיל בסוף את מחירי הדיור ולהגדיל את מלאי הדיור.

מירי רגב: בהצעת החוק שבפנינו מבקשת הממשלה לבצע בשלב הראשון רפורמה מהותית בשני תחומים מרכזיים שעיקרם התכנון והרישוי.

מירי רגב: במהלך הפגרה למדתי את הנושא עם צוות מקצועי של משרד הפנים, בראשותה של בינת שוורץ, יחד עם אנשי מקצוע נוספים, יחד עם צוות המשרד שלי בראשותם של יפה ועו"ד תומר רוזנר.

מירי רגב: למדתי את החוק כדי להבין אותו.

מירי רגב: ברור לי לחלוטין שהבירוקרטיה היא שם דבר בכל מה שקשור בתכנון ובנייה.

מירי רגב: בירוקרטיה ועוד בירוקרטיה וכך תכניות בנייה נתקעות במשך חודשים ושנים בוועדות השונות.

מירי רגב: בסופו של דבר אנחנו לא מצליחים להוציא לפועל אפילו הגדלה או תוספת של מרפסת וכדומה.

מירי רגב: כל דבר הכי קטן תקוע במשך חודשים ושנים בוועדות התכנון והבנייה.

מירי רגב: החוק הזה יביא בשורה של ממש לתושבי המדינה.

מירי רגב: את החוק יציג בצורה מפורטת ונרחבת כבוד שר הפנים.

מירי רגב: מבחינת הליכי קיצור הבירוקרטיה, אין לי ספק שהחוק הזה ייתן מענה.

מירי רגב: עם זאת, זה לא סוד שאני כחברת כנסת חברתית, הובלתי גם בקדנציה הקודמת והקמתי את השדולה לדיור בר השגה, יחד עם חבריי חברי הכנסת.

מירי רגב: אני לא מתכוונת לוותר על הנושאים החברתיים בחוק הזה.

מירי רגב: חבל לי וצר לי שיו"ר הקבינט הדיור הלאומי, שר האוצר יאיר לפיד, לא בא עם הצעת חוק שתביא לכך שיוזלו מחירי הדיור.

מירי רגב: בינתיים מדברים על השכרה, על חברות והכול תקוע.

מירי רגב: החוק הראשון האמיתי שבא לקצר הליכים זה החוק שהביא שר הפנים לוועדת הכנסת.

מירי רגב: בחוק הזה ישולבו היבטים חברתיים והיבטים של דיור בר השגה.

מירי רגב: בחוק ישולבו היבטים של תמהיל נכון בין דירות קטנות לדירות גדולות.

מירי רגב: ישולבו היבטים של השכרה ושל פיקוח על שכר דירה.

מירי רגב: אם אנחנו רוצים להביא לשינוי אמיתי, זה השינוי האמיתי.

מירי רגב: זאת לא פריבילגיה שתהיה לאזרחי המדינה קורת גג.

מירי רגב: זאת לא פריבילגיה שתהיה זכות לדיור.

מירי רגב: זאת חובה של המדינה לאפשר לכל אזרח ואזרחית דיור בר השגה, בין על-ידי קניית דירה ובין על-ידי השכרתה או על-ידי דיור ציבורי.

מירי רגב: אם החוק הזה לא יביא את ההיבטים האלה בתוכו, אז בעצם לא עשינו כלום ונחזיר את המוני האנשים לרחובות.

מירי רגב: אני שמחה שמי שמביא את החוק הזה זה השר גדעון סער, שאני מכירה באופן אישי ומכירה גם את הרגישות החברתית שלו.

מירי רגב: לצד חוק שלכאורה נראה חוק בירוקרטי, ייכנסו אליו היבטים חברתיים אמיתיים.

מירי רגב: יהיו לנו פה הרבה שעות של דיונים וויכוחים.

מירי רגב: כבר התקשרו אלי הרבה ארגונים ודיברו איתי.

מירי רגב: זה יהיה חוק לא פשוט, אבל נסיים אותו במושב הזה, כפי שהתבקשנו בישיבת הממשלה וכפי שביקש השר סער.

מירי רגב: אנחנו נדון בחוק ביסודיות, במהירות, אבל זה יהיה חוק אמיתי שיביא בשורה אמיתית גם בתחום הבירוקרטי וגם בתחום החברתי.

מירי רגב: כל מי שירצה להביע את עמדתו בסוגיה של החוק יוכל לעשות זאת.

מירי רגב: נקצה לזה יום דיון מיוחד ביחד עם נושא הוו"דלים, כדי לחבר בין שני החוקים.

מירי רגב: בוודאי יבואו גם חוקים נוספים.

מירי רגב: בסופו של דבר ניתן בשורה אמיתית למחוסרי הדיור ולאנשים שאין להם קורת גג.

מירי רגב: אני מאוד מקווה שיו"ר קבינט הדיור הלאומי, יחד עם שר השיכון והבינוי, שכל הזמן היו מעבירים את הקוף אל ועדות התכנון, ושר הפנים היה מעביר את זה אל שיכון ובינוי, לפחות עכשיו בתחום תכנון ובנייה ובתחום הנושא של הוועדות המקומיות, יעשו סדר במשרד הפנים.

מירי רגב: כל זה ייעשה ביוזמתו ובהובלתו של שר הפנים גדעון סער.

מירי רגב: אני מצפה שנביא בשורה אמיתית בשלושת ההיבטים: הבינוי, השיווק והתכנון.

מירי רגב: יושבים סביב השולחן של הוועדה חברי כנסת, שגם היו איתי והובילו איתי את סוגיית דיור בר השגה ואת סוגיית הדיור הציבורי בכנסת הקודמת ואנחנו ממשיכים לעשות זאת גם בכנסת הזאת.

מירי רגב: אחד מיוזמי השדולה הוא דב חנין שנמצא פה והוא שותף גם לסוגיית הדיור הציבורי ולסוגיית שכר הדירה.

מירי רגב: דיברנו עם יאיר לפיד בניסיון לעצור כרגע את סוגיית העברת הכסף של הדיור הציבורי לטובת שכר הדירה, כדי לאפשר את החזרתו של הכסף של הדיור הציבורי לטובת הדיור הציבורי.

מירי רגב: ביום ראשון תעלה בוועדת השרים הצעת חוק שלי על פיקוח שכר דירה כהוראת שעה, עד אשר יבנו דירות גם להשכרה וגם לקנייה.

מירי רגב: כולנו יודעים שמחירי הדיור ומחירי שכר הדירה, בלשון עממית, הם מחירים חזיריים.

מירי רגב: כשאזרחי המדינה, זוגות צעירים, קשישים, אימהות חד הוריות, לא יכולים לעמוד במחירים האלה.

מירי רגב: אני מבקשת להעביר את רשות ליועץ המשפטי של הוועדה.

מירי רגב: תומר יציג איך ומתי נדון בחוק הזה?

מירי רגב: איך נתייחס להצעות שאתם מעבירים.

מירי רגב: ולאחר מכן נעביר את זכות הדיבור לשר הפנים גדעון סער.

<תומר רוזנר: בוקר טוב לכולם.

<תומר רוזנר: אני אתייחס רק להיבטים הפרוצדוראליים והטכניים של החוק.

<תומר רוזנר: יו"ר הוועדה קבעה שהדיונים בחוק הזה יתקיימו מידי יום שלישי, למעט יום שלישי הקרוב שבו מתקיימות הבחירות לרשויות המקומיות.

<תומר רוזנר: לפיכך הדיון הבא יהיה ביום שלישי בעוד שבועיים.

<תומר רוזנר: כל הדיונים יתקיימו במידת האפשר ליום שלישי ויוקדשו לזה בין 4 ל-5 שעות מידי שבוע.

<תומר רוזנר: בחלק הראשון של הדיונים ישולב דיון להצעת הליכי הבנייה למקורים הידוע כחוק הווד"לים.

דב חנין: אדוני יסביר שוב איך חוק הוו"דלים ישולב בדיונים?

מירי רגב: הוא לא ישולב בדיון הזה.

מירי רגב: ביום שלישי נדון גם בחוק התכנון והבנייה ומייד לאחריו, באותו יום, נדון בחוק הוו"דלים.

מירי רגב: כמובן נראה מה בסדר עדיפות, אני משערת שהשר ירצה לקדם קודם את חוק הוו"דלים.

מירי רגב: בכל מקרה, בימי שלישי נקצה דיונים לשני הנושאים האלה.

מירי רגב: בסופו של דבר יש קשר בין שניהם.

<תומר רוזנר: אנחנו נודיע מראש על הנושאים שיידונו בכל דיון.

<תומר רוזנר: לגבי הדיון הראשון, אני יכול להודיע שנדון בסעיפים כדלקמן.

<תומר רוזנר: אנחנו נפרסם בכתב.

<תומר רוזנר: סדר הדיונים יהיה לפי סדר הופעת הסעיפים בחוק, למעט מקרים מיוחדים, אך בשילוב נושאים רלוונטיים.

<תומר רוזנר: הנושא הראשון שמופיע בחוק עניינו קיצור הליכי התכנון וקביעת מועדים לדיונים.

<תומר רוזנר: הסעיפים שנדון בהם בדיון הראשון יהיו: 2, 33, 34 ו-38 להצעת החוק.

<תומר רוזנר: נפרסם את זה בצורה מסודרת.

<תומר רוזנר: התהליך יהיה כך,שכל מי שמבקש להגיש הערות לסעיפים הרלוונטיים יגיש אותם בצורה מסודרת ובכתב.

<תומר רוזנר: ההערות צריכות להיות חתומות בחתימה מזוהה ומתוארכת ולא במסמך אנונימי.

<תומר רוזנר: כל ההערות ירוכזו במזכירות הוועדה ויפורסמו לציבור באתר האינטרנט של הוועדה.

<תומר רוזנר: הוועדה פתחה דף אינטרנט מיוחד להצעת החוק הזאת שבה יוצגו בעצם כל מסמכי ההערות.

<תומר רוזנר: בנוסף לכך, לקראת כל דיון אנחנו נפרסם את הנוסח של הסעיפים עם הערות של הצוות המקצועי של הוועדה.

<תומר רוזנר: נשתדל גם לשלב הערות אחרות שיתקבלו, אם יתקבלו בזמן.

<תומר רוזנר: לקראת הדיון יוכלו המשתתפים לראות מראש באתר האינטרנט, את כל המסמכים הרלוונטיים.

<תומר רוזנר: אני רוצה להדגיש דבר נוסף.

<תומר רוזנר: מכיוון שיהיו פה מעירים רבים, הנטייה של הוועדה תהיה שלא לאפשר למי שלא הגיש הערות בכתב להשתתף בדיון, כדי שהדיון יהיה יעיל ומהיר.

<תומר רוזנר: כמובן שאם יהיו מצבים חריגים, שבהם לא התאפשרה הגשת הערות או שיש סיבה אחרת, כמובן ליו"ר הוועדה יהיה שיקול דעת נרחב בעניין מתן זכות הדיבור בוועדה.

<תומר רוזנר: מכיוון שמדובר בדיונים רבים וממושכים, אנחנו לא נחלק בכל הדיונים מחדש את הצעת החוק.

<תומר רוזנר: מי שקיבל היום את הצעת החוק מתבקש להביא אותה לדיונים הבאים.

<תומר רוזנר: בדיונים הבאים אנחנו לא נחלק שוב את נוסח הצעת החוק למשתתפים.

מירי רגב: תודה לתומר.

מירי רגב: הדיון הראשון והדיון השני יהיו דיונים ל"הוצאת קיטור", לפני שנתחיל לדון על החוק עצמו.

מירי רגב: אני אומרת את זה בעיקר לחברי הכנסת.

מירי רגב: לא יהיה מצב שאנחנו מתחילים לדון על היבטי החוק ותחזרו על דברים מתחילת הדיון.

מירי רגב: אנחנו מתכוונים להתקדם עניינית עם החוק ועם סעיפי החוק.

מירי רגב: אתם תוכלו לדבר היום, יש את מליאת הכנסת להביע את עמדתכם.

מירי רגב: כל דיון בימי שלישי יהיה בין 11:00 ל-15:00.

מירי רגב: יהיו שני דיונים שבהם ארגונים שונים וחברי כנסת יוכלו "להוציא קיטור" ולהגיד מה שהם רוצים בעניין תכנון ובנייה.

מירי רגב: אבל, מרגע שאנחנו מפרסמים את סעיפי החוק לדיון, מרגע זה אין נאומים כלליים, יש רק התייחסות עניינית לסעיפי החוק והתקדמות עם החוק.

מירי רגב: יש לנו כוונה להעביר חוק רציני, שיביא בשורה אמיתית לאוכלוסייה, עוד לפני תום המושב הנוכחי.

מירי רגב: כבוד השר, בבקשה.

גדעון סער: גברתי היושבת ראש, בראשית הדברים אני רוצה להודות לך שהחלטת לפתוח את השבוע הראשון למושב הנוכחי בדיון באחד המהלכים החשובים ביותר שהכנסת ה-19 תדון בהם בתקופת כהונתה.

גדעון סער: אני רוצה להודות לך על הסיכום לגבי ניהול הדיונים בימי השלישי.

גדעון סער: מדובר ביעד מאוד חשוב.

גדעון סער: החוק הזה שאושר בקריאה ראשונה בשלהי המושב הקודם, נוכל להשלים את חקיקתו במושב הנוכחי.

גדעון סער: אני נמצא בכנסת זאת הכנסת הרביעית.

גדעון סער: אני לא זוכר תקופה שוועדת הפנים היתה כל-כך יעילה, כל-כך פורייה מבחינת הספק החקיקה.

גדעון סער: בסופו של דבר העבודה העיקרית בבית המחוקקים זאת חקיקה.

גדעון סער: זה נזקף, לזכות הניהול שלך ואני מודה לך.

מירי רגב: תודה רבה.

גדעון סער: אני רוצה להגיד עוד משפט על חוק הוו"דלים, אחרי ששמעתי את דברי היועץ המשפטי ולהבהיר.

גדעון סער: יש דחיפות אדירה בהשלמת החקיקה של חוק הוו"דלים שאושר לפני יומיים במליאה בקריאה ראשונה.

גדעון סער: אני רוצה להסביר שתוקף החוק הקודם, מבחינת היכולת להגיש תכניות חדשות, פג לפני כמה ימים, ב-11 באוקטובר .

גדעון סער: לכן, לתכניות חדשות אנחנו זקוקים לחוק.

גדעון סער: מאחר והחוק לא רק מאריך את תוקף הוועדות אלא הוא גם מרחיב את סוגי התכניות שבהן תוכלנה לדון ועדות הוו"דלים, חשוב מאוד לסיים אותו מהר.

גדעון סער: אותו יעד שאת ואני מציבים לעצמנו וכל עם ישראל מצפה מאיתנו, להרחיב את ההיצע התכנוני.

גדעון סער: בסופו של דבר הרחבת ההיצע התכנוני מביאה בסוף להרחבת הדירות בשוק.

גדעון סער: הרחבת ההיצע בשוק תביא ליכולת שלנו להוריד את מחירי הדיור המטורפים במדינה.

גדעון סער: לכן כאן נדרשת דחיפות.

גדעון סער: גם ברפורמה נדרשת דחיפות מאוד גדולה אבל מאחר וכאן אנחנו נמצאים בתפר של זמן, אני מבקש למצוא את הדרך איך להשלים את הוו"דלים.

גדעון סער: עכשיו אני רוצה להציג את הרפורמה בדברי פתיחה ואחר כך תמשיך את דבריי מנהלת מנהל תכנון, הגברת בינת שוורץ.

גדעון סער: אני רוצה להציג אותה מהמימד העקרוני.

גדעון סער: כפי שאמרתי, לדעתי זאת אחת הרפורמות החשובות שתדון בהן הכנסת ה-19.

גדעון סער: זאת אחת הרפורמות שישפיעו על אזרחי ישראל ושיקלו על חייהם של אזרחי ישראל.

גדעון סער: כל אחד יודע, לא רק באולם הזה, לא רק מי שצופה בנו.

גדעון סער: כל אחד במדינה יודע שיש רעה חולה שנקראת בירוקרטיה, בכלל, במדינת ישראל ובפרט בתחום התכנון והבנייה, שכמעט אין שני לה במדיניות המערביות המתוקנות.

גדעון סער: מה קורה כתוצאה מעודף הבירוקרטיה?

גדעון סער: מקדשים את ההליך, מקדשים את המסלול, לוקחים את הזמן, אבל שוכחים את המטרה ושוכחים את האזרחים.

גדעון סער: שוכחים את הצרכנים של השירות הזה ושוכחים מה המטרות שלנו גם במישור הכלל חברתי.

גדעון סער: גבירותיי וחברותיי חברי הכנסת, שוועת האזרחים עולה.

גדעון סער: כל דבר דורש היתר.

גדעון סער: כל מחסן בגינה, כל פרגולה, כל דבר צריך לקבל אישור מהשלטון.

גדעון סער: כל דבר לוקח זמן.

גדעון סער: כשאני אומר זמן זה שנים על שנים.

גדעון סער: אנחנו חייבים לשנות את המצב הזה בצורה חדה.

גדעון סער: זה ייקח יותר ממהלך אחד.

גדעון סער: אנחנו נציג פה חזון יותר רחב, אבל המהלך הזה הוא מאוד מרכזי והוא עושה את זה בכמה חזיתות.

גדעון סער: לכן הסימון הזה, אם הוא יבוא מצד הכנסת הנוכחית בשנה הראשונה לכהונתה, הוא מאוד מאוד חשוב בראיית התכלית.

גדעון סער: זאת תכנית אנטי בירוקרטית וזאת גם תכנית אנטי ריכוזית.

גדעון סער: הריכוזיות היא גם מחלה.

גדעון סער: היא מחלה מודגשת במערכת התכנון שלנו.

גדעון סער: גברתי היושבת ראש, לשנות את שני הדברים האלה, אלה הדברים הכי חברתיים.

גדעון סער: אני סומך עליך שתדעי להוסיף היבטים נוספים.

גדעון סער: בסוף, במי פוגעות הבירוקרטיה והריכוזיות?

גדעון סער: בסוף היא פוגעת באזרחים.

גדעון סער: לפי השקפתנו, הרפורמה הכוללת במערכת התכנון והבנייה כוללת שלושה שלבים.

גדעון סער: את השלב הראשון אנחנו הבאנו באופן מיידי.

גדעון סער: לי היה חשוב שבמושב הראשון של הכנסת אנחנו כבר נבוא עם הבשורה הזאת.

גדעון סער: השלב הזה עוסק בביזור סמכויות בתחום התכנון ובשיפור הליכי הרישוי.

גדעון סער: השלב השני, שאנחנו כבר עובדים עליו, הוא שלב שאנחנו קוראים לו הפרק הכלכלי.

גדעון סער: הוא שלב של פישוט, חישוב התשלומים בגין פגיעה בערך הקרקע או בגין ההשבחה שלה עקב אישור תכנית.

גדעון סער: אנחנו גם נביא אותו בהקדם.

גדעון סער: מתקיימים דיונים בין משרדיים ותוך משרדיים בהיבט הזה.

גדעון סער: השלב השלישי הוא ארגון מחדש של מערכת התכנון וכלי העבודה של מערכת התכנון.

גדעון סער: .

גדעון סער: לכן צריך לראות את התכנית היום כשלב א' כתכנית בת שלושה שלבים.

גדעון סער: מה הדברים העיקריים שיש בתכנית הזאת שאנחנו מביאים היום?

גדעון סער: הנושא הראשון הוא ביזור סמכויות התכנון לוועדות המקומיות.

גדעון סער: יש ריכוז יתר בוועדות המחוזיות.

גדעון סער: הוועדות המחוזיות פקוקות.

גדעון סער: הן פקוקות לא רק בדברים גדולים אלא גם בדברים קטנטנים.

גדעון סער: כתוצאה מזה, האישור של התכניות הגדולות – אמנם אישור תכנית בממוצע הוא 3.5 שנים אבל תכנית גדולה זה 8.8 שנים.

גדעון סער: אז בעצם התכניות הגדולות שכרוכות בהן מספר גדול של יחידות דיור, תקועות בגלל שהכול נמצא בוועדות המחוזיות.

גדעון סער: אנחנו חייבים ליצור פירמידה נורמאלית, אנחנו חייבים להוריד סמכויות לוועדות המקומיות.

גדעון סער: אין מנוס מזה.

גדעון סער: אם זה לא ישתנה, לא רק שהמצב יהיה גרוע, הוא יהיה עוד יותר גרוע.

גדעון סער: אני רוצה לומר משהו ברמה העקרונית, כי יש פרקטיקה לתקוף את השלטון המקומי.

גדעון סער: אני לא מקבל את זה.

גדעון סער: אני חושב שזה חולני, אני חושב שזה גם מסוכן.

גדעון סער: מה שקרה במדינת ישראל, שהכוחות והסמכויות של השלטון המרכזי כבר סורסו על-ידי משפטיזציית יתר ועוד כל מיני דברים.

גדעון סער: אם אנחנו נכה בשלטון המקומי ובכוחותיו, הכול דיבורים.

גדעון סער: השלטון המקומי הוא המשפיע ביותר על חיי היום יום של האזרח.

גדעון סער: הוא האחראי על הספקת השירותים והנגישות של השירותים לתושבים ולכל מי שבא בשערי הישוב.

גדעון סער: הוא משפיע על איכות החיים.

גדעון סער: הוא אחראי על הגיבוש של הזהות של העיר, המרחב הציבורי, הפיתוח הכלכלי.

גדעון סער: אבל גברתי היושבת ראש, לצד האחריות שמוטלת על השלטון המקומי, מעולם לא ניתנה לו סמכות משמעותית בתחום התכנון.

גדעון סער: זה לא נכון רעיונית.

גדעון סער: לא ניתנו לו כלים לממש את החזון שלו איך צריכה להיראות העיר.

גדעון סער: לא ניתנו לו כלים לפעול במהירות הראויה, לתת מענה לצרכי ציבור, למבני ציבור.

גדעון סער: יש בפני כל רשות קשיים רבים כשהוא רוצה לפעול למען החוסן הכלכלי של הרשות באמצעות שימושי הקרקע.

גדעון סער: כשר פנים אני טוען שהדבר הגרוע ביותר הוא הפטרנליזם כלפי השלטון המקומי שצריך להשתחרר ממנו.

גדעון סער: יש כאלה שלא מוכנים להשתחרר ממנו ובכל אמצעי לוקחים את דחליל השחיתות ומסבירים לנו שבגלל זה השלטון המקומי צריך להיות נטול סמכויות ומרוקן מכוחות.

גדעון סער: זה לא לטובת האזרחים.

גדעון סער: מי שמפר את החוק, יש דרכים להיפרע ממנו.

גדעון סער: עינינו הרואות, מדינה שיש בה שוויון בפני החוק, אף אחד לא חסין.

גדעון סער: אבל, אי-אפשר בשם זה ליצור ולשמר מערכת לא נורמלית שלא נותנת תפוקות לאזרחי ישראל.

גדעון סער: אני רוצה לומר שהביזור הזה לא ייעשה כלאחר יד.

גדעון סער: הוא ילווה בכלים מקצועיים, בכוח אדם, בציוד, במערכי הדרכה, במערכי הטמעה, כדי להבטיח התנהלות מקצועית של הוועדות המקומיות, תוך הגברת השקיפות והחמרת הבקרה והפיקוח עליהן.

גדעון סער: אנחנו גם בדין ודברים לגבי היבטים תקציביים שנדרשים לצורך היישום.

גדעון סער: אנחנו קרובים מאוד לסיכום סופי עם האוצר בנושא הזה.

גדעון סער: הנושא השני הוא שיפור משמעותי של הליך הרישוי.

גדעון סער: הליך הרישוי, גברתי היושבת ראש, הוא בעיקרו טכני.

גדעון סער: אבל למרות זאת, במדינת ישראל הוא מאופיין באי וודאות גבוהה וגם בלוחות זמנים ארוכים ובלתי סבירים.

גדעון סער: אנחנו מציעים הליך רישוי ממוקד יותר, מהיר יותר וגם מקצועי יותר.

גדעון סער: ממוקד יותר: יש שלושה מסלולים בחוק.

גדעון סער: מסלול שפטור מהיתר, אתייחס אליו בהמשך.

גדעון סער: לא על כל דבר יידרש היתר.

גדעון סער: ברגע שיאושר החוק, אנחנו נתקין את התקנות ונרוץ לשורה של דברים שאזרחי ישראל לא יידרשו היתר לגביהם.

גדעון סער: יש היתר מקוצר ולוח זמנים מקוצר.

גדעון סער: גם לא תינתן החלטה בלוח זמנים סביר של 45 יום - - -

יפעת קריב: על מה לא צריך היתר?

גדעון סער: דוד שמש, פרגולה, מחסן בגינה, מזגן, לא צריך היתר.

גדעון סער: אפשר למסור הודעה לרשות וזה בסדר.

גדעון סער: החוק הזה ייתן את הכלי לקבוע בתקנות עבודות ושימושים למסלול הפטור ולמסלול המקוצר.

גדעון סער: מקצועי יותר, משום שמכוני בקרה מקצועיים יערכו בקרות הנדסיות לבקשה להיתר ובמהלך הביצוע כדי להבטיח יציבות ובטיחות של בניינים בלוח זמנים קצוב שייקבע.

גדעון סער: מהיר יותר, כי במכוני הבקרה יועסקו נציגים של הגופים המורשים לפי חוק לקבוע תנאים להיתר: משרד הבריאות - - - אני מסתכל על חברי חבר הכנסת ליצמן שעשה עבודה מצוינת בתפקידו הקודם.

יעקב ליצמן: בגלל זה הדיחו אותי.

גדעון סער: תדע לך שבדרך כלל זה מה שקורה.

גדעון סער: משרד הבריאות, פיקוד העורף, מכבי אש, איכות הסביבה, כולם יהיו באותם מכוני בקרה.

גדעון סער: האזרח לא צריך לרוץ בין כולם באיזה מסלול בלתי סופי.

גדעון סער: כלל הבדיקות לבקשה להיתר ייערכו בפעם אחת במכון הבקרה בלוח זמנים קצוב.

גדעון סער: גם אנחנו נעביר את הליך הרישוי להליך מקוון אינטרנטי.

גדעון סער: הדברים האלה יתרמו למהירות.

גדעון סער: הנושא השלישי זה שיפורים בהליכי התכנון.

גדעון סער: אמרתי שיהיו שינויי עומק וצמצום של הליכים בפרק ג' ברפורמה,.

גדעון סער: אבל גם בשלב הנוכחי יש נקודות שזיהינו אותם כנקודות קריטיות שבאמצעותן אנחנו יכולים לשפר את התהליך.

גדעון סער: למשל, קציבת לוח זמנים כולל לאישור התכנית ומתן זכות למגיש התכנית, אם לא עומדים בלוח הזמנים הזה, לעבור למוסד תכנוני יותר גבוה בהיררכיה, למשל, מהוועדה המחוזית למועצה הארצית אם הזמן לאישור התכנית על-פי החוק חלף.

גדעון סער: זה נותן כוח.

גדעון סער: בנוסף, אנחנו מפרידים את פרוטוקול הדיון מפרוטוקול ההחלטות.

גדעון סער: ברגע שמוסד תכנוני החליט החלטה, היא נכנסת לתוקף אחרי שהתקבלה.

גדעון סער: מה התועלות שאנחנו צופים מהשלב הראשון שבו הוועדה תעסוק במושב הזה?

גדעון סער: קודם כל, דיברתי על העניין התפיסתי שנוגע לפטור מהיתר.

גדעון סער: אני חושב שזמן קצר מאוד אחרי שהחוק יאושר, לא יהיה צורך לקבל היתר לכל נושא הפרגולות והמחסנים הביתיים.

גדעון סער: או, למשל, הגדר הביתית, שמי שהיה מגביה אותה בחמישה ס"מ הוא כבר עבריין.

גדעון סער: הוא עושה זאת על המקרקעין שלו.

גדעון סער: לא כל דבר דורש היתר.

גדעון סער: מספיק להקשות על החיים של אנשים.

גדעון סער: אגב, זה לא רק שכל דבר דורש היתר, אלא שכולם עבריינים.

גדעון סער: כל דבר זה עבירה פלילית והרשעה פלילית עם הסטיגמה שכרוכה בהרשעה פלילית.

גדעון סער: אגב, זה גם קיים במערכות אחרות.

גדעון סער: אגב, אני טוען שהמערכת המשפטית פקוקה עוסקת שנים בדברים כבדים ואז היא לא מענישה על העבירות החמורות בצורה כפי שצריך, כי עוסקת בזוטות כל הזמן.

גדעון סער: זה מאוד דומה.

גדעון סער: זה עניין תפיסתי.

גדעון סער: לגבי לוחות זמנים.

גדעון סער: אחרי הרפורמה, משך הטיפול בתכנית בוועדה המחוזית בממוצע, יקוצר משלוש וחצי שנים בממוצע לשנה וחצי.

גדעון סער: אולי שנתיים לתכנית גדולה, תכנית מתאר כוללת ליישוב, אבל היא תקועה הרבה יותר משלוש וחצי שנים.

גדעון סער: היום היא תקועה אולי 8 שנים במקרה הטוב.

גדעון סער: בוועדה המקומית היא תקועה לעשרה חודשים עד שנה.

גדעון סער: 30% מהתכניות שהיום נמצאות בוועדה המחוזית, ומשך הזמן הממוצע לאישורן הוא 3.5 שנים, יהיו בסמכות הוועדה המקומית ומשך הזמן המרבי לאישורן יהיה שנה אחת.

גדעון סער: משך הזמן של הליך הרישוי, שהוא בממוצע שנה, יקוצר ל-90 יום.

גדעון סער: הליך הרישוי יהיה אחיד בכל הוועדות, ודאי ומקוון.

גדעון סער: תפוקה נוספת, הקלה על ביצוע פרויקטי תשתית על-ידי המדינה או על-ידי רשות מקומית.

גדעון סער: אני מדבר על תחנה להעלאה והורדת נוסעים בתחבורה ציבורית, הנחת קו תשתית תת קרקעי בפטור מהיתר, עבודות ושימושים זמניים לצורך ביצוע פרויקט תשתית, יהיו פטורים מהיתר או מתכנית.

גדעון סער: בוו"דלים הטווח הוא מיידי.

גדעון סער: פה גם, אחרי האישור תהיה הורדה מיידית של תכניות לוועדה מקומית.

גדעון סער: אנחנו בעצם נוקטים היום שלושה או ארבעה מהלכים שתורמים להיצע התכנון: הרפורמה שתביא ללוח זמנים יותר מהיר, הוו"דלים, תיקון תקנת שב"ס שזאת תקנה.

גדעון סער: אני לא צריך את הוועדה, אני מקיים הליך של התייעצות עם המועצה הארצית לתכנון ובנייה.

גדעון סער: .

גדעון סער: עשינו עוד כמה דברים בנושא אבל אלה היו הדברים העיקריים שמשפיעים על היצע התכנון.

גדעון סער: מהלכים נורמטיביים שמשפיעים על היצע התכנון ולכן תהיה להם השפעה על מחירי הדיור.

גדעון סער: אני רוצה קודם כל להודות לצוות המקצועי, למנהלת מנהל התכנון גברת בינת שוורץ, לעו"ד יהודה זמרת היועץ המשפטי, למנכ"ל המשרד יגאל צרפתי, למשנה למנכ"ל שוקי עמרני.

גדעון סער: אני רוצה למשנה ליועץ המשפטי לממשלה.

גדעון סער: מגיע לו ברכות, הוא נבחר השבוע למשנה ליועץ המשפטי.

<ארז קמיניץ: אין אישור ממשלה עדיין.

גדעון סער: הוא סייע להכנת הרפורמה עוד בטרם הוא היה המשנה ליועץ המשפטי לממשלה.

גדעון סער: צאו ולמדו איזה תועלות נפיק ממנו לאחר מינויו.

מירי רגב: בהצלחה.

גדעון סער: אני באמת רוצה להודות כי בלי הצוות המקצועי הזה שעסק בענייני הרפורמה, לא היינו יכולים להביא את הנושא הזה בדחיפות שלפי דעתנו נדרשת בעניין הזה.

גדעון סער: היו פשרות, היו שינויים והיו דברים שתוקנו לפני שהבאנו לממשלה.

מירי רגב: זה עוד יתוקן.

מירי רגב: אנחנו יודעים שגם לרשות המחוקקת יש סמכויות במדינת ישראל ומן הסתם יהיו שינויים.

גדעון סער: נוכח חשיבות הצעת החוק, זאת לא הישיבה האחרונה שבה אשתתף בנושא הרפורמות.

גדעון סער: אשתתף בישיבות נוספות.

גדעון סער: בישיבות שלא אשתתף, תשתתף מנהלת מנהל התכנון.

גדעון סער: אני מכיר בשוני בהשקפות העולם אבל אני מקווה שהכנסת תבין את היתרונות שיש ברפורמה ותירתם כולה לנסות להוציא ממנה את המיטב כדי לחולל את אותו שינוי שבסופו של דבר הוא לטובת אזרחי המדינה.

מירי רגב: תודה רבה.

מירי רגב: בינת שוורץ תעבור להצגה.

מירי רגב: כפי שאמרתי, הדיון הזה הוא פתיח ראשוני.

מירי רגב: בינת, תשתדלי לתת את התוספות שחשוב לתת אותן בדיון הזה.

מירי רגב: ממילא נעבור סעיף סעיף ועוד יהיו לנו עוד הרבה שעות.

מירי רגב: לאחר מכן נאפשר לחברי הכנסת ולחלק מאותם גורמים הקשורים לחוק הזה.

מירי רגב: כל מי שנרשם ולא התבטא בדיון הזה, יוכל לדבר בדיון הבא.

מירי רגב: בינת שוורץ, בבקשה.

<בינת שוורץ: (מוצגת מצגת) אני אמשיך מהנקודה בה הפסיק שר הפנים.

<בינת שוורץ: שלושת הבעיות המרכזיות שזיהינו בעבודת מטה מאוד מעמיקה מאוד מעמיקה: ריכוזיות, ריבוי תהליכים, בירוקרטיה שמייצרים חוסר ודאות.

<בינת שוורץ: הדבר השלישי, שפחות הודגש, קשר בין סמכות לאחריות.

<בינת שוורץ: מצד אחד, הרשות המקומית עם הרבה מאוד אחריות כלפי האזרח וכלפי העיר עם כמעט אפס סמכויות בתכנון.

<בינת שוורץ: מצד שני, הוועדות המחוזיות, עם הרבה מאוד סמכויות, אבל סמכויות של יו"ר ועדה מחוזית זה פקידים ממונים ואין עליהם אחריות מהסוג שיש על רשות מקומית.

<בינת שוורץ: יש החלטת ממשלה מעניינת והיא מדגישה את הקשר החלש הזה בין סמכות לאחריות בעניין התכנון.

<בינת שוורץ: החלטת הממשלה פונה אל יושבי ראש מוסדות התכנון וכל נציגי הממשלה במוסדות התכנון ומבקשת מהם לאשר 60,000 יחידות דיור בשנה.

<בינת שוורץ: החלטת הממשלה הזאת פנתה ל-72 אנשים.

<בינת שוורץ: זאת אומרת, אין גורם אחד שנושא באחריות במערכת התכנון.

<בינת שוורץ: בשלושת הדברים אנחנו נטפל באמצעות הפחתת ריכוזיות, בזה תיקון 102 מטפל.

<בינת שוורץ: לגבי התייעלות, כפי שאמר השר, בתיקון 102 נגענו בכמה נקודות קריטיות כדי לייעל את המערכת, אבל הטיפול האמיתי בריבוי ההליכים ובחוסר הוודאות הוא לעומק הטיפול הממשי.

<בינת שוורץ: זה יהיה בשלב השלישי שבו אנחנו ננסה לשנות את הליכי שינוי עומק.

<בינת שוורץ: כמובן, חיזוק הקשר בין סמכות לאחריות גם אם הוא לא נעשה בשלב הזה של תיקון 102.

<בינת שוורץ: ברמת הרישוי יש שלוש בעיות גדולות: חוסר ודאות, איכות בנייה נמוכה וריבוי של גורמים שיש להם סמכויות על-פי חוק והם מעורבים בהליך הרישוי.

<בינת שוורץ: אני לא אתעכב עכשיו על הפירוט של הבעיות האלה.

<בינת שוורץ: בשלושת אלה אנחנו מטפלים כרגע בתיקון 102 לחוק התכנון והבנייה.

<בינת שוורץ: כמו שאמרנו, שלושה שלבים, מיידי, לטווח הבינוני ולטווח הארוך.

<בינת שוורץ: מילה על הטווח הארוך: כבר היום פועל צוות מטעם משרד הפנים שעורך מחקר יישומי משווה בין מספר מדינות במערב לבין ישראל לעניין הליכי התכנון, הליכי שיתוף הציבור, ההבדל בין תכנית להיתר.

<בינת שוורץ: את הממצאים נביא במהלך השנה הבאה.

<בינת שוורץ: מה כולל תיקון 102?

<בינת שוורץ: דיברנו על היעדים הבסיסיים.

<בינת שוורץ: כלי התכנון הם: ביזור סמכויות, במקביל טיפול במקצועיות, בשקיפות ובבקרה בעבודת הוועדה המקומית וקצת הקלה בהליכים.

<בינת שוורץ: ברישוי אנחנו מטפלים בוודאות.

<בינת שוורץ: אנחנו מוסיפים גורם פרטי, מכוני בקרה, שיעלו את רמת התכנון והבנייה בשלב ההיתר.

<בינת שוורץ: אנחנו מייצרים שלושה מסלולים לרישוי, במקום אחד שקיים היום.

<בינת שוורץ: אבל, מעבר לכלי החקיקה, כדי ליישם ולממש את היעדים שאנחנו מאמינים בהם, אנחנו משתמשים בסדרה של כלים שהם חוץ חקיקתיים.

<בינת שוורץ: חשוב לראות את התמונה המלאה כי בלי הכלים האלה, ניתן להטיל ספק ביכולת לממש את החזון ואת הרעיונות היפים.

<בינת שוורץ: הכלים המנהליים הם גם מקצועיים וגם תקציביים.

<בינת שוורץ: לגבי הביזור.

<בינת שוורץ: כפי שהרוב מכירים, החוק מדבר על העברה מדורגת של סמכויות תכנון אל הוועדות המקומית, לפי איכות הוועדה ולפי סוג התכנית.

<בינת שוורץ: במקביל, סדרה של הוראות שמגבירות את השקיפות בעבודת הוועדה, את הבקרה עליה ואת המקצועיות שלה.

<בינת שוורץ: טיפלנו גם במעמדו של המהנדס וגם בשיטות עבודה ונהלי עבודה בוועדה המקומית.

<בינת שוורץ: כדי לייצר מצב שבו ועדה מקומית, שתקבל מחר בבוקר הרבה סמכויות, תפעל לפי מדיניות מסוימת, נתנו גם תמריצים וגם מקלות ביחס לקידום תכניות מתאר.

<בינת שוורץ: ועדה מקומית שלא תקבל תכנית מתאר עד שלב מסוים, ישללו ממנו הסמכויות.

<בינת שוורץ: ברגע שיש לוועדה תכנית מתאר, יש לה מדיניות, ההחלטות הרבה יותר קלות ושקולות.

<בינת שוורץ: לגבי משקיפים מטעם הממשלה ומטעם גורמים מקצועיים בתוך הוועדה המקומית.

<בינת שוורץ: חיזקנו קצת את המעמד שלהם, הרחבנו אותם, ועוד סדרה של פעולות.

<בינת שוורץ: לגבי הקלה בהליכים.

<בינת שוורץ: כמו שאמרנו קודם, נגענו בכמה נקודות ולא בכולן.

<בינת שוורץ: הדבר הראשון שאנחנו מציעים זה לקצוב לוח זמנים כולל לטיפול בתכנית, מהיום שהיא הוגשה ועד היום שהתקבלה החלטה לגביה לאישור או לדחייה.

<בינת שוורץ: בחוק הקיים לוחות הזמנים הם פר שלב ואין סל כולל של לוחות זמנים.

<בינת שוורץ: במקביל לסל הכולל הזה נתנו אפשרות למגיש התכנית, אם מוסד תכנון לא עמד בלוח הזמנים הזה, לגשת למוסד תכנון אחר שיסיים את העבודה.

<בינת שוורץ: הכוונה למוסד תכנון גבוה יותר בהיררכיה.

<בינת שוורץ: יש כאן מעין אפשרות ליצירת תחרות בין מוסדות התכנון שאנחנו מאמינים שהיא מאוד תשפר את השירות לאזרח.

<בינת שוורץ: יש עוד סדרה של דברים שלא אתעכב עליהם כרגע.

<בינת שוורץ: לגבי הרישוי דיברנו.

<בינת שוורץ: לצורך האילוסטרציה, אלה סוגים של נושאים שיהיו פטורים מהיתר או באישור מקוצר.

<בינת שוורץ: כל הדברים האלה ייקבעו בתקנות ששר הפנים מאשר אותם.

<בינת שוורץ: טיוטת התקנות מסתובבת כבר בין הגורמים המקצועיים, בין העמותות ומשרדי הממשלה השונים.

דב חנין: למה?

<בינת שוורץ: בגדול, יש שתי אפשרויות לתת פטור מהיתר.

<בינת שוורץ: אחד, זה לתת בחוק.

<בינת שוורץ: שניים, זה לתת בתקנות.

<בינת שוורץ: התלבטנו מאוד בין השניים.

דב חנין: אני אומר את זה כי אני מכיר את הטיוטה ואני מבין שכבר הושקעה עבודה רבה.

דב חנין: כבר חשבתם על זה ומתקיים על זה דיאלוג.

דב חנין: השאלה למה גם את זה לא להסדיר בחקיקה הראשית?

<בינת שוורץ: הסיבה הבסיסית שלא הכנסנו את זה לחקיקה ראשית זה שכדי להבטיח מינימום פגיעה בשכנים, או מינימום דברים לא סבירים שיקרו בפטור מהיתר, התקנות כולל הרבה סייגים.

<בינת שוורץ: למשל, מחסן עד 6 מטר לא בחזית הקדמית, פרגולה עד שטח מסוים.

<בינת שוורץ: אני חושבת שלא נכון להיכנס לזה בחקיקה ראשית.

דב חנין: שקלתם את האפשרות של מערך דו קומתי?

דב חנין: זאת אומרת, שהדברים העקרוניים יהיו בחקיקה אבל ייקבע שהשר יקבע בתקנות - - -

מירי רגב: את הנגזרת שלה, מה שכתוב בחוק.

<בינת שוורץ: זאת אופציה, אפשר לדון בזה שוב.

גדעון סער: אבל היא לא תקצר את לוח הזמנים.

גדעון סער: אם היא תצטרך השלמה בתקנות - - -

דב חנין: לא, התקנות כבר קיימות.

<יהודה זמרת: כתיבת התקנות תהיה מאוד סמוכה לכניסת החוק.

מירי רגב: זאת לא הבעיה.

מירי רגב: הבשורה צריכה להיות יחד עם החוק.

מירי רגב: אם תתקין את התקנות אחרי החוק, לא עשינו בזה כלום.

<יהודה זמרת: אפשר יהיה לחתום אחרי שהחוק ייכנס.

מירי רגב: ממש לא.

מירי רגב: יש פה בשורה אמיתית אבל אם זה לא ייכנס עם החוק – עכשיו תתקין את התקנות], זה ייקח עוד 4 חודשים עד שתתקין את הכול.

<יהודה זמרת: מבחינת הסמכות - - -

<בינת שוורץ: הרישוי המקוצר הוא בשורה מאוד גדולה לאזרח.

<בינת שוורץ: בסוף זה ייסגר בתקנות או בחקיקה אבל בתפיסה שלנו יש דברים שאם רשות לא מגיבה, הרי זה כן.

<בינת שוורץ: זאת המשמעות של הרישוי המקוצר.

<בינת שוורץ: אם תוך 45 יום לא הגיבה הרשות, כאילו נתנה הסכמתה.

<בינת שוורץ: גם שאר ההיתרים, בסופו של יום, כשייכנסו מכוני הבקרה וכשההליך יהיה מקוון, לא ייקחו יותר מ-90 יום.

<בינת שוורץ: התהליך של הרישוי יהיה משולב.

<בינת שוורץ: בצד השמאלי אנחנו רואים את הבדיקה של מכון הבקרה, שהיא בדיקה חיצונית ומקצועית.

<בינת שוורץ: בצד הימני אנחנו רואים את הבדיקה של הוועדה המקומית.

<בינת שוורץ: אתה מגיש בקשה להיתר, הוועדה המקומית בודקת התאמה לתכנית, מעבירה לבדיקה של התאמה לתקנות מנהלים ובדיקה הנדסית.

<בינת שוורץ: זה חוזר אליה והיא נותנת את ההיתר.

<בינת שוורץ: מכון בקרה שאליו הוועדה המקומית מעבירה את ההיתרים מקובל בעולם אבל בארץ מעולם לא עשינו את זה.

<בינת שוורץ: מכון בקרה עושה שני דברים.

<בינת שוורץ: הוא בודק דברים שכרגע לא נבדקים, או נבדקים בצורה מאוד בסיסית ברשות הרישוי וזה יציבות ובטיחות של הבניין.

<בינת שוורץ: מצד שני, הוא מרכז תחת קורת גג אחת סדרה של גורמים מאשרים שקודם היה צריך להגיע אליהם בטור וכרגע הם כולם יחד יושבים סביב שולחן עגול עם מנהל תיק, שמוציא חוות דעת מסכמת אחת על כלל ההערות של כל הגורמים.

<בינת שוורץ: זה בחקיקה, אבל כדי שהחקיקה הזאת כדי תיושם, אנחנו עושים סדרה של דברים שחשוב שתראו אותם ואעבור עליהם במהירות.

<בינת שוורץ: קודם כל, לגבי תכניות המתאר.

<בינת שוורץ: תכניות המתאר זה כלי מדיניות.

<בינת שוורץ: כמו שאמרנו, ועדה מקומית שתקבל סמכויות ויש לה תכניות מתאר, יכולה לקבל החלטות בקלות.

<בינת שוורץ: מה שאנחנו רואים בצהוב זה תכניות המתאר של הישובים שיש להם תכניות מתאר.

<בינת שוורץ: הם מעטים, הם בדרך-כלל יישובי מיעוטים שעשינו להם תכניות מתאר כתוצאה מהחלטות ממשלה.

גדעון סער: ברור לכולם שזה לא מצב נורמלי.

<תומר רוזנר: החוק המקורי ביקש תוך 4 שנים מחקיקתו.

<תומר רוזנר: זאת בשנת 1969 היו צריכות להיות תכניות מתאר לכל הרשויות.

<בינת שוורץ: כל הישובים שמסומנים באדום נמצאים עם תכנית מתאר בהכנה, או שהיא מתוקצבת לתחילת ביצוע ב-2013-2014.

<בינת שוורץ: הכלי השני זה הקמת מערך הדרכה עם חברה מאוד גדולה.

<בינת שוורץ: חבת ג'ון ברייס זכתה במכרז מאוד גדול שפרסמנו.

<בינת שוורץ: מערך ההדרכה הזה ילווה את הפעילות של הוועדה המקומית אצלה בבית.

<בינת שוורץ: פעם אחת, התורה המקצועית שנמצאת היום חלקה בעל-פה וחלק בכתב, תגובש בכתב.

<בינת שוורץ: זאת עבודה בתוך הבית אצלנו.

<בינת שוורץ: אחר-כך אנחנו נייצר מערך של הדרכה גם בבתי ספר והשתלמויות אבל גם בתוך מקומות העבודה.

<בינת שוורץ: מטמיעים ומנחים מקצועיים ישבו בוועדה המקומית פרק זמן ארוך עד שהיא תעבור את הבקרה שלנו.

<בינת שוורץ: כמובן שלאורך זמן אנחנו נמדוד ונתקן את עצמנו ואת הוועדה המקומית.

<בינת שוורץ: לגבי הסמכה.

<בינת שוורץ: אנחנו בוחנים ועדות מקומיות במטרה להגדיר אותן כוועדות מקומיות עצמאיות.

<בינת שוורץ: הן אלה שיוכלו לקבל סמכויות בעתיד.

<בינת שוורץ: אנחנו עושים את זה באמצעות סדרה של כלים, אבל הכי חשוב זה מיפוי של איכות הוועדה.

<בינת שוורץ: אנחנו רואים למעלה 12 תפקידים של הוועדה ובעמודות כלים שהיא צריכה כדי לתפקד כמו שצריך.

<בינת שוורץ: כל וועדה ממופה אצלנו במנהל התכנון, האם יש לה את הכלים כדי לבצע את התפקידים שלה כמו שצריך או שיש לה בעיה?

<בינת שוורץ: מאוד קל לראות איפה נדרש מיקוד מאמץ לכל וועדה.

<בינת שוורץ: בסופו של יום, אנחנו נותנים לה כלים כדי לספק תנאי דיור וציוד וכן סיוע תקציבי ברמה המקצועית הכשרה והדרכה.

<בינת שוורץ: כל זה נעשה מתוך כוונה שעד כמה שיותר וועדות יגיעו לרמת מקצועיות כזאת שהם יוסמכו ויוכלו לקבל סמכויות.

<תומר רוזנר: באיזה לוח זמנים?

<בינת שוורץ: זה כבר עובד.

<בינת שוורץ: התקציבים יהיו רק אחרי שהחוק יאושר.

גדעון סער: בינת, אין דברים שנדרשים להם תקציבים כתהליך הכנה?

גדעון סער: יש סיכום עקרוני עם האוצר.

גדעון סער: השאלה שלי היא אחרת: האם יש חלק מהתקציבים שנדרשים כהכנה בטרם שהחקיקה עברה?

גדעון סער: למשל, בתחום ההדרכה.

גדעון סער: אנחנו רוצים שבעת העברת הסמכות תהיה רמה מסוימת של מוכנות.

<תומר רוזנר: גם היום אתה יכול להסמיך ועדות מקומיות.

<תומר רוזנר: פעולת ההסמכה אפשרית כבר היום.

גדעון סער: כן, אבל בלי שיש בזה מספיק בשר.

<תומר רוזנר: מי שיוסמך היום לפי ההצעה, יקבל את הסמכות מחר.

<תומר רוזנר: את העבודה הזאת אפשר לעשות כבר.

גדעון סער: מסכים.

<בינת שוורץ: חלק מהתקציבים הם כבר אצלנו.

<בינת שוורץ: למשל, התקציב של מערך ההדרכה, קרוב ל-10 מיליון שקלים, הוא כבר אצלנו וקיבלנו אותו לצורך הזה.

גדעון סער: אני בעד להתחיל לבצע את זה עוד בטרם החוק עבר כדי שתהיה מוכנות.

גדעון סער: לכאורה אפשר לחכות עד שהחוק יעבור, אבל אז ברגע האמיתי, לא תהיה מוכנות.

גדעון סער: זה לא סכומי עתק, אבל אפשר להשתמש בזה.

<בינת שוורץ: חוץ מזה, אנחנו פותחים מסלול בשיתוף עם האקדמיות ועם הקרנות.

<בינת שוורץ: זה מסלול מיוחד לסטודנטים שיקבלו מלגות מחיה, מלגות לימודים והבטחה לתעסוקה בתחום התכנון ברשויות מקומיות.

<בינת שוורץ: המסלול הזה יתחיל לפעול באוקטובר 2014.

<בינת שוורץ: אלה יהיו לימודים לתואר שני, לימודים ספציפיים.

<בינת שוורץ: תוך שנתיים נוכל להתחיל להעסיק אותם.

<בינת שוורץ: אנחנו פועלים גם להפריד ועדות מקומיות מוועדות מרחביות.

<בינת שוורץ: אפשר לראות את זה, זאת סדרה של ועדות מקומיות שהופרדו מוועדות מרחביות עד כה וכאלה שמתוכננות.

גדעון סער: איזה מתוכננות?

גדעון סער: מה הופיעו שם?

<בינת שוורץ: יש עוד 4 או 5 מתוכננות.

גדעון סער: אני אומר לפרוטוקול כי זה לא עבר את אישורי.

גדעון סער: צריך עוד להציג את זה בפניי וכך זה גם יבוצע.

גדעון סער: צריך לשכנע אותי בכל דבר.

<בינת שוורץ: כמו שאמר השר, אם החוק יאושר עד ינואר 2014, שלושה חודשים מיום שהוא נכנס לתוקף, 30% מהתכניות יורדות מהוועדות המחוזיות ועוברות לטיפול הוועדות המקומיות.

<בינת שוורץ: פטור מהיתר בנייה נכנס לתוקף מייד.

<בינת שוורץ: כמה חודשים אחרי זה, המערכת המקוונת להיתרי בנייה תתחיל להיכנס לרשויות המקומיות ואז גם הליך הרישוי המקוצר ייכנס לתוקף.

<בינת שוורץ: בסופו של יום, אנחנו רוצים להגיע למצב שעד יוני 2015 לפחות 30% מהוועדות המקומיות מוסמכות.

<בינת שוורץ: אלה ועדות מקומיות שבעצם מכילות את הרוב המוחלט של אוכלוסיית מדינת ישראל.

<בינת שוורץ: לפחות 30% מהוועדות המקומיות פועלות עם מערכת מקוונת.

<בינת שוורץ: זאת אומרת שהיתרים ניתנים בתוך 90 יום.

<בינת שוורץ: אנחנו מתכוונים להפוך את הפירמידה ולהגיע בסופו של התהליך.

מירי רגב: תודה לבינת שוורץ.

מירי רגב: אנחנו עוברים להתייחסויות.

מירי רגב: ראשון הדוברים חבר הכנסת יעקב ליצמן, אחריו דב חנין ואחריו מנכ"ל השלטון המקומי.

מירי רגב: אני מבקשת לקצר על-מנת שנוכל לתת גם לנציגים נוספים לדבר.

מירי רגב: אני מסיימת את הדיון ב-10:30 מכיוון שיש לנו דיון על העיר בית שמש לקראת הבחירות.

מירי רגב: יש שם בעיה של העברת כתובות בצורה לא חוקית, חשד לכך.

מירי רגב: חבר הכנסת ליצמן, בבקשה.

יעקב ליצמן: תודה גברתי היושבת ראש, אדוני השר.

יעקב ליצמן: קודם כל, אני רוצה לשבח את השר על החוק.

יעקב ליצמן: אני לא חבר בוועדה כאן, אדוני השר, אבל באתי להזדהות עם החוק.

יעקב ליצמן: אני חושב שאתה עושה נכון על אף שאני באופוזיציה.

יעקב ליצמן: אני מבקש שאנחנו נאשר את החוק הזה בשיא המהירות.

יעקב ליצמן: אני מקווה מאוד שהממשלה תיפול בינתיים.

מירי רגב: אל תדאג, זה לא יקרה.

מירי רגב: אתה כנראה תמשיך לשבת באופוזיציה.

גדעון סער: ממשלה תמיד אפשר לחזק בסיעות נוספות.

מירי רגב: אין ספק.

מירי רגב: דבר שני, אם חולקים על החלק השני של המשפט, אז בוא ניקח את החלק הראשון, שרצוי להעביר מהר את הרפורמה.

יעקב ליצמן: הייתי סגן שר הבריאות ושיבחתם אותו וזה יפה מאוד.

גדעון סער: היום אפשר לגלות שהייתי שר הבריאות.

יעקב ליצמן: כל ההבדל שלא היה לי שומר מאחרי הגב.

גדעון סער: אני חושב שגדולי התורה פסקו בזמנו שחברי הכנסת של אגודת ישראל לא יכולים לכהן כשרים אלא כסגני שרים, אולי כבר ראו את הסוגיה הזאת של המאבטחים הצמודים והבינו מראש את הצרה הזאת.

יעקב ליצמן: כסגן שר הבריאות, אחד הדברים שעשיתי – לא כל פעם היחסים שלי עם האגף המקצועי של הרישוי היה מי יודע מה, על אף שהוא יושב כאן.

יעקב ליצמן: צריך לתת זמן.

יעקב ליצמן: כמה זמן אתה יכול להביא את הדברים לאישור.

יעקב ליצמן: אם אתה לא מאשר בזמן, זה יאושר אוטומטי.

יעקב ליצמן: את זה עשיתי.

יעקב ליצמן: לכן, על המשרד להתאמץ.

יעקב ליצמן: אני לא בא להביע עמדה, אבל את הזמן אני קובע.

יעקב ליצמן: לא יכול להיות שהמשרד ייקח זמן ו-30 יום או 90 יום זאת רק המלצה.

יעקב ליצמן: זה לא שווה כלום.

יעקב ליצמן: אם אתה לא עומד בזמנים ואומר עד 90 יום יש החלטה ואם אתה לא אומר לא, אז זה כן.

יעקב ליצמן: לדעתי זה צריך להיות אחד הדברים.

יעקב ליצמן: אני חושב שגם צריכה להיות תחרות בין הרשויות, כפי שאתם עושים תחרות בין הרשויות לגבי היעילות ועמידה בתקציב.

יעקב ליצמן: לדעתי צריך לעשות תחרות בין הרשויות המקומיות.

יעקב ליצמן: כל מי שמאשר או דוחה, או מקבל החלטה בזמן, יקבל משהו.

יעקב ליצמן: למשל, יש רשויות שצריך בהן אישור למרזב.

יעקב ליצמן: עכשיו תשכנע אותי, מה זה מרזב?

יעקב ליצמן: למה צריך אישור?

יעקב ליצמן: אני יודע כי אני אומר לכם תלונות מהציבור.

יעקב ליצמן: יש מקומות שצריך אישור לשים בלוני גז.

יעקב ליצמן: אני לא יודע מה אתה הולך לפרט, לא משנה, אבל ברור שדברים כאלה לא יכולים להיות.

גדעון סער: כאן היתה שאלה, אם זה יפורט בחוק או בתקנות?

יעקב ליצמן: אם אתה הולך לפרט, אז בהחלט אני אפנה.

מירי רגב: תודה רבה לחבר הכנסת ליצמן.

מירי רגב: חבר הכנסת דב חנין, בבקשה.

דב חנין: תודה רבה גברתי יושבת הראש.

דב חנין: אני רוצה דווקא לפתוח בברכה לך אדוני השר ולממשלה, למרות שאני באופוזיציה ומתכוון להישאר בה.

דב חנין: אני חושב שצריך לברך על-כך שאתם שיניתם קונספציה.

דב חנין: בקדנציה הקודמת ניהלנו כמה שנים דיונים ארוכים עם ויכוחים קשים.

דב חנין: הקונספציה הקודמת היתה בעייתית.

דב חנין: לבנות חוק חדש היה מכניס אותנו לאנרכיה.

דב חנין: היו לנו כאן ויכוחים מאוד קשים בעניין.

דב חנין: אני מברך על-כך שאתם בחרתם, וזה נכון, להתמקד בכמה סוגיות שאתם חושבים שהן חשובות במיוחד.

דב חנין: אני רוצה גם לומר שלדבר הזה יש גם צד שני.

דב חנין: בויכוחים הגדולים והקשים שניהלנו פה בוועדה, ונמצאים איתנו פה אנשים מצוינים כמו עורכי הדין קמיניץ וזמרת, שהיו מאוד מעורבים בעבודה.

דב חנין: זאת הזדמנות להביע לכם הערכה, למרות שהיינו בשני צדדים של הויכוח הזה, על העבודה הרבה והמקצועית שעשיתם.

דב חנין: אני רוצה להודות גם לגברת שוורץ שהצטרפה אלינו לסופם של הדיונים על הרפורמה ההיא.

דב חנין: אבל באותם דיונים היו גם הישגים מסוימים.

דב חנין: היו דברים מסוימים שתוך כדי ויכוח הצלחנו לייצר ביחד.

דב חנין: חבל, לטעמי, לזרוק את ההישגים האלה לפח.

דב חנין: אני קודם כל מתכוון לסוגיה של דיור בר השגה.

דב חנין: הסוגיה הזאת היא סוגיה חשובה ומרכזית.

דב חנין: אני יודע שתמיד אומרים שדיור בר השגה זה דבר מסובך.

דב חנין: בואו נגיד את זה, זה לא מסובך.

דב חנין: הרעיון המרכזי של דיור בר השגה הוא דיור של אוכלוסיות היעד, מאפשר דיור בלא יותר מ-30% מההכנסה של אותה קבוצת אוכלוסיה.

דב חנין: כבר הגענו להרבה מאוד תובנות והישגים .

דב חנין: דווקא בגלל שתיקון 102 שנמצא היום בפנינו הוא כל-כך חשוב, זה התיקון הגדול האסטרטגי, שמערכת התכנון מחכה לו.

דב חנין: אני מאוד חושש שאם אנחנו נחמיץ את ההזדמנות הפעם של דיור בר השגה, נחמיץ אותו להרבה זמן ולא יהיה.

מירי רגב: לא נחמיץ.

דב חנין: אני מקבל את הדברים ולא אמשיך בנקודה הזאת.

דב חנין: גברתי היושבת ראש, אני שותף לדברים החשובים שלך בפתיחת הדיון על-כך שתכנון זאת שאלה חברתית מדרגה ראשונה.

דב חנין: יש לה השלכות חברתיות וכלכליות וזה נושא חברתי.

דב חנין: כשאנחנו מתכננים ובונים חוק של תכנון, על תכנון מכיל, על תמהיל חברתי ועל חשיבה חברתית, כאן יש הרבה דברים שמעוררים אצלי.

דב חנין: למשל, הנושא של חיזוק הוועדות המקומיות.

דב חנין: זה רעיון מאוד יפה, אני בעדו.

דב חנין: דיבר השר על ביזור, אני בעד ביזור.

דב חנין: אבל, אם אנחנו מסתכלים על החוק, ולא אכנס לפרטים, סעיף 28ב' רבתי מאפשר בעצם החזרה של סמכויות הוועדות המקומיות, כשהן לא ממלאות כל מיני תנאים.

דב חנין: החשש הגדול שלי הוא שיש ועדות מקומיות מאוד חזקות, מאוד מקצועיות ועשירות, שם הכול יהיה בסדר.

דב חנין: מה יהיה בפריפריה?

דב חנין: מה יהיה בישראל השנייה?

דב חנין: מה יהיה בישובים מוחלשים?

דב חנין: שם נחזיר את כולם לשיטת הממשל הריכוזי, כי הכול יישאב מחדש מהוועדות המקומיות לוועדות המחוזיות.

דב חנין: איך אנחנו לא מייצרים בחוק הזה מפה חברתית של ישראל ראשונה שבה יש נורמות מסוג אחד, ישראל שנייה ושלישית שבהם הדברים הם לגמרי אחרים.

דב חנין: זאת סוגיה שנצטרך להתמודד איתה במלוא החומרה.

דב חנין: הנושא הסביבתית, כמובן, עומד על סדר יומנו.

דב חנין: אני בעד קיצור הליכים, אני נגד הבירוקרטיה.

דב חנין: כל דבר שתגידו לי על קיצורים והליכים ללא פטור למרפסות, פרגולות – אתם יודעים מה?

דב חנין: אפילו תמ"א 38 אני חושב שיש מקום לקצר בצורה דרמטית את מה שקורה.

דב חנין: לעומת זאת, והיה לנו אתמול ויכוח במליאה בנושא הזה, יש את הנושא של מתקני תשתית.

דב חנין: זה מבהיל אותי שמקצרים הליכים על מתקני תשתית.

דב חנין: זאת יכולה להיות תחנת כוח, אלה יכולים להיות כל מיני דברים מאוד מאוד גדולים ומשמעותיים.

דב חנין: אני יודע גם שזה לא 102 אלא 101, אבל יש לזה ביטוי גם כאן.

דב חנין: 101 יותר מפחיד אותי, אני מודה.

דב חנין: נקודה אחרונה נוגעת לנושא הרישוי.

דב חנין: אני קודם כל מברך על ההתמקדות שלכם בנושא רישוי.

דב חנין: אני חושב שנושא הרישוי הוא באמת צוואר בקבוק וטוב שמתמקדים בו ושמנסים לפתוח בו.

דב חנין: יש רעיונות מאוד יפים.

דב חנין: אגב, קראתי את הצעת החוק.

דב חנין: יש לי הערות כמעט על כל סעיף אבל אני רוצה להביע הערכה אמיתית.

דב חנין: אני חושב שנעשתה פה עבודה רצינית.

דב חנין: הושקעה הרבה מחשבה, אני באמת מעריך את זה ויש הרבה דברים שאני תומך בהם.

דב חנין: למשל, פרסום באינטרנט ואפשר על עוד מנגנונים של שקיפות – אני בעדם.

דב חנין: אנחנו צריכים גם ללמוד לקחים מדברים שניסינו ולא עבדו.

דב חנין: למשל, בהצעת החוק הזאת אתם מציעים לבטל את פרק ה'2 של הרישוי בדרך מקוצר.

דב חנין: היה לנו הליך.

דב חנין: הכנסת ניסתה לפתור אותו ולייצר מנגנון של רישוי בדרך מקוצרת אבל זה לא עבד..

דב חנין: למה זה לא עבד?

דב חנין: מה לא עבד בזה בדיוק?

דב חנין: אלה דברים שצריך לנתח יחד ולא לחזור ולהבטיח שוב פעם רישוי מקוצר שלא יעבוד.

דב חנין: .

דב חנין: כהשקפת עולם, אני בעד לייעל את המערכת הציבורית מאוד, לפשט אותה, ליצור לה מסגרות זמנים, אני מאוד בעד.

דב חנין: הרעיון של מכון בקרה הוא רעיון טוב, לרכז את כל הטיפול בגלל אחד.

דב חנין: אבל למה להפריט אותו?

דב חנין: למה שמכון הבקרה לא יהיה מכון רשותי של המדינה או של המערכת הציבורית?

דב חנין: כשאנחנו מפריטים כזאת מערכת, אנחנו נכנסים לעולם של סכנות מאוד גדול.

דב חנין: אני לא אפרט בדיון הזה, אני מניח שיהיה לנו זמן בהמשך הוועדה.

דב חנין: אני מאחל לכולנו שעם כל הרצון לעשות דיון מהיר ומשותף, נקיים אותו גם כדיון מעמיק כי לדבר הזה יש השלכות אמיתיות ומרחיקות לכת, כמו שאשר השר ובצדק, על כל אזרח.

מירי רגב: שלמה, מנכ"ל השלטון המקומי.

מירי רגב: לאחר מכן חברת הכנסת תמר זנדברג ואח"כ בועז.

<שלמה דולברג: תרשי לברך אותך, את שר הפנים, את חברי הכנסת, את מנכ"ל משרד הפנים, הצוות הבכיר, הגברת שוורץ מנהלת מנהל התכנון.

מירי רגב: תעזוב את הברכות, תתעסק בעיקר.

<שלמה דולברג: תרשי לברך כאן

<שלמה דולברג: גם את ראשי מועצות אזוריות שנמצאים כאן.

<שלמה דולברג: לצערי ראשי רשויות מקומיות עסוקים בהכנות לחגיגה הדמוקרטית.

מירי רגב: למה לצערך?

<שלמה דולברג: מפני שרצינו שהם יהיו כאן ואנחנו נשתדל שהם יהיו כאן.

מירי רגב: יהיו להם עוד הרבה הזדמנויות.

גדעון סער: הבחירות למועצות האזוריות הן בדצמבר, כך שעם התקדמות התהליכים בחוק, לא תראה פה את ראשי המועצות האזוריות.

גדעון סער: היום יש רק ראשי מועצות אזוריות, אין ראשי ערים.

<שלמה דולברג: נמצאים איתנו כאן גם מנכ"ל פורום ה-15, מהנדסי ערים.

<שלמה דולברג: כולם מברכים את היוזמים והמבצעים של החקיקה הזאת.

<שלמה דולברג: זאת חקיקה חשובה.

<שלמה דולברג: אנחנו מברכים את מי שביטא פה את האמון בשלטון המקומי, גם כבוד השר, גם הכנסת, גם הצעת החקיקה.

<שלמה דולברג: אנחנו שמחים שגם במשרד המשפטים נושבת רוח חדשה מצד היועץ המשפטי לממשלה שמבטאת אמון בשלטון המקומי.

<שלמה דולברג: אנחנו חושבים שזאת ההזדמנות בהחלט להגיע להישגים בתחום הזה.

<שלמה דולברג: אנחנו נשתף פעולה.

<שלמה דולברג: כפי שנאמר כאן, תהליך הסמכת הוועדות הוא התהליך המקצועי הקריטי שבו נוכל להשיג הישגים.

<שלמה דולברג: אי-אפשר יהיה להשיג הסמכה של ועדות בלי תקצוב.

<שלמה דולברג: אם נבחן מה קרה בחמש השנים האחרונות – הרי תהליך ההסמכה כבר קיים מספר שנים.

<שלמה דולברג: בעצם, מי שהצליחו להסמיך זה בעצם את החזקות ואת אלה שבמרכז הארץ.

<שלמה דולברג: כפי שהשר אמר, הפריפריה לא הצליחה להסמיך ולשפר את תפקוד הוועדות המקומיות.

<שלמה דולברג: בעצם, חשיבה תקציבית צריכה לחשוב איך בעצם מצמצמים פה פערים.

<שלמה דולברג: הדרך לצמצם את הפערים, לדעתנו, היא דרך תקציבים ותקנים.

<שלמה דולברג: זאת הדרך היחידה הידועה לנו לצמצם פערים בין הפריפריה למרכז.

גדעון סער: היא לא היחידה אבל היא בוודאי אחת מהן.

גדעון סער: זה בוודאי אמצעי נכון.

מירי רגב: אתה נציג אוצר?

<אמיר רשף: כן.

מירי רגב: מה עם הקצאת תקציבים לטובת החוק הזה?

<אמיר רשף: כמו שאמר השר גדעון סער, יש סיכום עקרוני על תקציב הרפורמי.

<אמיר רשף: זה נמצא בהליך סופי בין המשרדים.

מירי רגב: מתי?

מירי רגב: זה יהיה במהלך חקיקת החוק לא אחרי החוק.

גדעון סער: הרבה לפני.

מירי רגב: אנחנו גם נזמין את כבוד השר, יו"ר קבינט הדיור הלאומי, להציג לנו כיצד מקדמים את נושא דיור ברש השגה ומן הסתם נתייחס גם לחוק הזה.

מירי רגב: חוק התכנון והבנייה, לא נחכה שהוא יחוקק ואז יהיה תקציב.

מירי רגב: תקציב יהיה במקביל לחקיקת החוק הזה.

גדעון סער: היה אצלי ראש אגף התקציבים, אמיר לוי, לפני שבוע.

גדעון סער: בגדול, סיכמנו את הדברים.

גדעון סער: אנחנו גם נוכל להציג את זה בפני הוועדה.

גדעון סער: זה לא יהיה בסוף החקיקה, אלא, לדעתי, בחודש אוקטובר.

<שלמה דולברג: אני מודה לכם.

<שלמה דולברג: זה משהו חשוב.

<שלמה דולברג: אנחנו שבעים מחקיקות שמטילות נטל על השלטון המקומי ללא תקציבים ותודה על היוזמה.

<שלמה דולברג: קיימת מסורת של ייצוגיות השלטון המקומי במוסדות התכנון הארצי.

<שלמה דולברג: המסורת היא ששליש מהמוסד הארצי כולל נציגי שלטון מקומי.

<שלמה דולברג: אין הצדקה לשנות את המסורת הזאת.

<שלמה דולברג: בהצעת החקיקה הזאת מוצע להקטין את ההשתתפות של השלטון המקומי בייצוג בוועדות המשנה של המועצה הארצית.

מירי רגב: נדבר על זה בהמשך.

<שלמה דולברג: כשמדברים על העלאת האמון בשלטון המקומי, אי-אפשר לצמצם את נציגיו בעבודות המשנה של המועצה הארצית.

<שלמה דולברג: אנחנו מודים לכם על היוזמה ונשמח להיות בכל הדיונים.

מירי רגב: תודה רבה.

מירי רגב: חברת הכנסת תמר זנדברג.

מירי רגב: לאחר מכן חיים פייגלין מהתאחדות בוני הארץ.

תמר זנדברג: תודה רבה ותודה על הדיון.

תמר זנדברג: כזכור, חבר הכנסת דב חנין שרטט קצת את ההיסטוריה של הרפורמה הזאת שהלכה מרפורמת המרפסות למה שעכשיו - - -

גדעון סער: זאת היתה רפורמה אחרת.

תמר זנדברג: הרפורמה שחזרה בלבוש אחר קצת.

תמר זנדברג: אני את הרפורמה הקודמת ליוויתי כחברת מועצה בעיריית תל-אביב יפו.

תמר זנדברג: אני חושבת שמה שדובר פה על חשיבות השלטון המקומי וחיזוקו, זה אחד הדברים החשובים ברפורמה הזה.

תמר זנדברג: בעצם, סמכויות התכנון זה הכלי המרכזי של השלטון המקומי.

תמר זנדברג: בטח היום ואני לא חושבת שזה צפוי להשתנות.

תמר זנדברג: על אחת כמה וכמה בישראל שהיא משופעת ברשויות מקומיות והיא גם מדינה שעוברת בשנים האחרונות לתכנון שצריך להיות הרבה יותר בר קיימא, חכם, נכון וצודק.

תמר זנדברג: בתיקון הזה, כפי שכולכם הצגתם, יש שני נתיבים מרכזיים.

תמר זנדברג: אחד זה נתיב הרישוי והשני זה נתיב התכנון.

תמר זנדברג: כבר בזמנו הצענו ממש להפריד את שני הנתיבים האלה כי הם לא דומים אחד לשני למרות ששניהם נובעים מחוק התכנון והבנייה.

תמר זנדברג: בנתיב הרישוי יש הרבה דברים שאנחנו יכולים להסכים להם, בטח בקיצור, ייעול וכל הדברים האלה.

תמר זנדברג: יש דבר אחד שהוא מאוד מטריד והוא ההפרטה למכונים פרטיים.

תמר זנדברג: לא רק בגלל ההפרטה עצמה, שהיא הפרטה שלטונית שלא צריכה לצאת החוצה לידיים פרטיות, אלא גם בגלל האבדן.

תמר זנדברג: זה נראה כמו דבר טכני וקל אבל כן טמונים שם דברים שהם ביחסים בין שכנים, ביחסים הקהילתיים או ביחסים בין האזרח לרשות.

תמר זנדברג: כמי שישבה בוועדות ערר, אין תחליף לכך שנבחרי הציבור שומעים את הציבור ולא רק קוראים מה שכתב איזה בקר.

מירי רגב: אפשר ללמוד מתאגידי המים.

מירי רגב: הפרטת רשות המים הביאה את הבעייתיות.

תמר זנדברג: דוגמה מצוינת.

תמר זנדברג: אני חושבת שנצטרך לפתור את הנושא הזה, אולי איזה דברים עוברים ואיך.

מירי רגב: נדון בזה בנושא הרישוי.

מירי רגב: בסך הכול הפרק הזה הוא טוב חוץ מהסוגיה הזאת.

תמר זנדברג: האמת שגם בנושא הרישוי, גם יו"ר הוועדה, גם השר וגם ראש מנהל התכנון, התחלתם את דבריכם במילה בירוקרטיה.

תמר זנדברג: אתם בוודאי התכוונתם לבירוקרטיה המיותרת.

תמר זנדברג: אבל המון פעמים, גם בתכנון, בירוקרטיה היא לפעמים ביטוי של דמוקרטיה.

תמר זנדברג: כשיש הליך שמתקדם, כשהציבור יודע איפה האיזונים והבלמים, מהם השלבים בהליך שבהם גם ארגונים, גם הציבור, גם הכנסת, גם הרשות המקומית, יכולים ללוות את התהליך, זה יכול להידמות כבירוקרטיה, אבל בעצם זה ביטוי של הליך תקין ולא מחטפי ולא מהיר מידי.

תמר זנדברג: באופן אישי וכחברת מועצה לשעבר, אני שותפה לרצון לחזק את הוועדות המקומיות, גם החלשות, במטרה להעצים אותן ולחזק אותן.

תמר זנדברג: נכון שתמיד אומרים לי שאני באתי מרשות חזקה שיש לה ועדה חזקה.

תמר זנדברג: אני שמחה לראות כאן את מהנדס העיר של עיריית תל-אביב יפו.

תמר זנדברג: ככלל, אני חושבת שזה מהלך נכון.

תמר זנדברג: צריך רק לוודא שזה דבר שנעשה בצורה שוויונית ושבהליך הוועדה המקומית אין הליך של חיזוק ראש הרשות ומי מטעמו.

תמר זנדברג: בוועדה מקומית יש בה נבחרי ציבור.

תמר זנדברג: הדבר הזה הוא קביעה מאוד חשובה של חוק התכנון והבנייה.

תמר זנדברג: אני מודאגת, שכל התוספת הזאת של נציגים והיכולת של ראש הרשות ומהנדס הרשות להעביר דברים מסוימים בלי הוועדה, הם לא יהיו לטובת השלטון המקומי אלא להיפך.

תמר זנדברג: השלטון המקומי זה לא רק ראש הרשות והצוות המקצועי, זה קודם כל נבחרי הציבור.

תמר זנדברג: משפט אחרון על מה שאין בתיקון הזה.

תמר זנדברג: הזכיר חבר הכנסת דב חנין דיור בר השגה.

תמר זנדברג: לי חסר גם עידוד תחבורה ציבורית באופן יותר מהותי, כמו נספח תחבורה ציבורית מחייב וכדומה.

תמר זנדברג: חסר גם מנגנון של שיתוף הציבור שמאוד חסר.

תמר זנדברג: זה דבר שהרבה רשויות הולכות אליו וזה הזמן להכניס אותו גם כמנגנון סטטוטורי.

תמר זנדברג: על השאר נדבר בהמשך.

מירי רגב: חיים פייגלין ואחריו חבר הכנסת טופורובסקי.

<חיים פייגלין: תודה.

<חיים פייגלין: בוני הארץ הם התאחדות שמייצגת את האוכלוסייה שהיא הצרכן מספר אחד של מערכת התכנון.

<חיים פייגלין: ההתאחדות תומכת ומברכת על המהלך הזה.

<חיים פייגלין: לגבי תיקון 102 הגשנו הערות בכתב.

<חיים פייגלין: יש לנו גם הערות וגם הסתייגויות מספר, למרות שאנחנו תומכים.

<חיים פייגלין: יש לנו גם חשש אחד כבד מאוד והוא לגבי מכוני הרישוי.

<חיים פייגלין: גם אנחנו לא יודעים איך המערכת הזאת תפעל ותתפקד, אם בכלל.

<חיים פייגלין: אנחנו חושבים שהמערכת הזאת צריכה להיכנס בהדרגה ולהוכיח את עצמה על פני שנים אבל לא להיות מחייבת אלא וולונטרית ומאפשרת.

<חיים פייגלין: אם היא תוכיח את עצמה, כמובן שכולנו נשתמש ונתמוך בה.

גדעון סער: זה כי המערכת הנוכחית מוכיחה את עצמה.

<חיים פייגלין: אנחנו באמת חושבים - - -

גדעון סער: אין דבר יותר גרוע מהמציאות הקיימת.

תמר זנדברג: זה לא נכון.

מירי רגב: הבעיה שמפריעה לכם, בוני הארץ, זאת מכוני הבקרה.

מירי רגב: אתם תוכלו להיות בהידברות עם הצוות של בינת שוורץ.

מירי רגב: נדון בזה כשנגיע לפרק הרלוונטי.

<חיים פייגלין: לא מפריעים לנו המכונים עצמם.

<חיים פייגלין: מפריע לנו שיש שם הליכי בקרה על הביצוע.

מירי רגב: מישהו צריך לפקח.

מירי רגב: אתה רוצה שגם נעשה הפרטה וגם לא יהיה פיקוח?

מירי רגב: בסוף יקרוס בניין ומה נעשה?

<חיים פייגלין: יש כבר רשויות מקומיות שמפקחות ופה יש עוד בקרה.

מירי רגב: אנחנו צריכים ללמוד משהו מאסון ורסאי.

מירי רגב: חבר הכנסת בועז טופורובסקי ואחריו האגודה לזכויות האזרח.

בועז טופורובסקי: קודם כל, אני רוצה לברך את שר הפנים על החוק.

בועז טופורובסקי: בגדול, אני חושב שהוא חוק טוב, אפילו טוב מאוד וחשוב.

בועז טופורובסקי: אני רוצה לתקן את הרושם שנוצר.

בועז טופורובסקי: זה חלק מפעולה מתואמת שסוף סוף קורית בממשלה במסגרת קבינט הדיור.

בועז טופורובסקי: גם האוצר שותף לכתיבה שלו ולהחלטה של חלק ממה שיהיה בחוק.

בועז טופורובסקי: אני שמח מאוד שיש פעילות מאוד נמרצת להגדלת היצע הדיור במדינת ישראל, אם זה בשיווק קרקעות, אם זה בהליכי התכנון והבנייה.

מירי רגב: בגלל זה מחירי הדיור הלכו והתנפחו.

בועז טופורובסקי: עכשיו זה קורה.

מירי רגב: אני רואה עכשיו מה קורה.

מירי רגב: אני רואה עכשיו שאין דיור ציבורי.

מירי רגב: אני רואה שאין פיקוח על דירות להשכרה, אני רואה שהמחירים חזיריים.

מירי רגב: אני רואה שמנהל מקרקעי ישראל הוא מנהל מספסרי ישראל.

מירי רגב: מה הקשר של זה לחוק התכנון והבנייה?

מירי רגב: הכול זה בזכות יו"ר קבינט הדיור הלאומי.

בועז טופורובסקי: אני אמרתי שהכול בזכות יו"ר קבינט הדיור?

מירי רגב: אתה לא רוצה שנדבר על זה עכשיו.

בועז טופורובסקי: אפשר לדבר על זה.

בועז טופורובסקי: הכול נעשה.

בועז טופורובסקי: תיראי בעוד שנה וחצי שנתיים שמחירי הדיור ירדו.

בועז טופורובסקי: אני רוצה לראות שהוא יקבל פרגון, כפי שעכשיו הוא לא מקבל פרגון.

מירי רגב: דרך אגב, הוא יקבל פרגון גם כאן בוועדה, כשהוא יבוא ויציג מה הוא מתכוון לעשות, לא ברמה של סיסמאות אלא ברמת המעשים.

בועז טופורובסקי: למרות ששר הפנים הוא לא ממפלגתי אני מפרגן לו על זה שהוא בא להביא את החוק הזה כמה שיותר מהר.

בועז טופורובסקי: אני מקווה שהוועדה תקדם כמה שיותר מהר את החוק הזה וגם את החוקים שיבואו בהקדם להגדלת ההיצע, להגדלת הדיור להשכרה ולזירוז הבירוקרטיה.

בועז טופורובסקי: אני רוצה להציג דוגמה אחת לשינוי, מכיוון אחר שאני חושב שצריך לעשות בחוק.

בועז טופורובסקי: כאשר יש הגדרה של לוח זמנים מרבי, אני חושב שהתוצאה של אי עמידה בלוח זמנים על-ידי המערכת הבירוקרטית, היא לא להעלות את זה לוועדה גבוהה יותר אלא פשוט לתת אישור אוטומטי.

בועז טופורובסקי: אני יודע שהייעוץ המשפטי מתנגד לזה בתוקף.

בועז טופורובסקי: אני חושב שאנחנו יכולים להתמודד עם זה כאן בוועדה.

מירי רגב: דבי מהאגודה לזכויות האזרח ואחר-כך חבר הכנסת דוד צור.

<דבי גילד-חיו: אני מהאגודה לזכויות האזרח וגם בשם ארגון "במקום" מתכננים לזכויות אדם.

<דבי גילד-חיו: בקצרה אני רוצה להפנות את תשומת הלב לסוגיות החברתיות שנדרשות לדעתנו ברפורמה הזאת, שכרגע לא מצויות שם.

<דבי גילד-חיו: אני מברכת את יושבת הראש על הדברים החשובים, על זה שאין דיור בר השגה ברפורמה הזאת ואנחנו חושבים שאסור להעביר את הרפורמה בלי זה.

<דבי גילד-חיו: כל הנושאים התקציביים שיש בהם כדי להבטיח שבמצב של ביזור סמכויות לא נהיה מול מציאות של הרחבת פערים דרמטיים בין הרשויות.

<דבי גילד-חיו: כל התהליך היפה של הדמוקרטיזציה יאפשר באמת לאוכלוסיות יותר חלשות גם להיות שותפות לחגיגה הזאת.

<דבי גילד-חיו: יש עוד כל מיני כלים חברתיים שיכולים להבטיח חיזוק של הוועדות המקומיות, גם שיקולים חברתיים והם נעדרים מהרפורמה הזאת.

<דבי גילד-חיו: אני לא אפרט אותם עכשיו אבל מאוד חשוב שהם יהיו חלק מהתהליך ויילקחו בחשבון ויכנסו פה לרפורמה הזאת בהמשך.

מירי רגב: חבר הכנסת דוד צור ואח"כ ראש מועצה מקומית דרום השרון.

דוד צור: החוק הזה הוא חוק חשוב מאוד.

דוד צור: תפיסת העולם הביזורית שמתבטאת בחוק הזה לוועדות המקומיות מאוד חשובה.

דוד צור: יחד עם זאת צריך את הבקרות והאיזונים, כפי שהחוק מבטא.

דוד צור: בכלל, אני חושב שזה תהליך של התרת חסמים שהתחיל גם בדיונים הקודמים.

דוד צור: יש לנו פה בעיה אמיתית שצריך לפתור אותה, של נושא העובדים שאנחנו גם מטפלים פה, בעיקר "בוני הארץ".

דוד צור: צריך לשים לב שאנחנו לא חוזרים למצב של חברות עם פערי תיווך ועוד כל מיני תופעות שאנחנו רוצים לבלום.

דוד צור: צריך גם לראות שלא יהיה פה מצב שמצד אחד נקל ונפתח חסמים אבל יהיה לנו חסם גדול מאוד של היכולת להוציא לפועל.

דוד צור: לתמר אני רוצה להגיד שלצורך העניין המילה בירוקרטיה היא לא מילה מגונה.

דוד צור: לצורך העניין, היא תהליך מאוד חשוב כששומרים עליו.

דוד צור: מצד שני, היא יוצרת לנו פתח לשחיתויות לא קטן, ככל שמגבירים את הבירוקרטיה.

דוד צור: תופעת המאכערים נוצרה בגלל הבירוקרטיה הזאת.

דוד צור: לכן הביזור הזה הוא תהליך חשוב.

תמר זנדברג: הדוגמה של תהליכי המים מראה שלפעמים שחיתות גבוהה הרבה יותר - - -

מירי רגב: אני לא חושבת שיש כאן שחיתות.

מירי רגב: יש כאן עניין של העלאת המים בעקבות הקמת תאגידים, שמן הסתם אוטומטית מעלים את המע"מ על המים.

דוד צור: הם שיפרו תשתיות באופן משמעותי.

מירי רגב: צריך בכל זאת לפרנס את אותם תאגידים.

תמר זנדברג: אני רוצה לתקן את המילה שחיתות, היא לא מילה מדויקת.

תמר זנדברג: יש דבר כזה שנקראת שחיתות ממוסדת או מבנית.

תמר זנדברג: היא לא שחיתות במובן העברייני, של כסף במעטפות, אבל בסופו של דבר הציבור משלם את המחיר בהרבה דרכים, גם כלכלית.

דוד צור: נפעל במרץ רב כדי שבסופו של דבר אפשר להכניס לפה את השינויים והתיקונים הנדרשים, כדי שהחוק הזה יגיע לשנייה ושלישית.

דוד צור: רציתי לתת קרדיט לשרת המשפטים אבל היא לא - - -

מירי רגב: אל תדאג, משרד הדתות בכל זאת כפוף למשרד הזה.

מירי רגב: יהיה לך זמן לפרגן לה, ממה שנשאר מהתנועה שלכם.

מירי רגב: אחרון הדוברים מוטי, ראש מועצה אזורית דרום השרון.

מירי רגב: לאחר מכן השר יתייחס ונסכם את הדיון.

<מוטי דלג'ו: שלום לכולם.

<מוטי דלג'ו: כמועצות אזוריות אנחנו תומכים ברפורמה.

מירי רגב: אתם תתמכו גם ברפורמת חלוקת הרווחים, לא?

<מוטי דלג'ו: נגיע גם לזה.

<מוטי דלג'ו: המטרה היא להקל על התושבים, צעד שמלווה בהרחבת הסמכויות של הוועדות המקומיות.

<מוטי דלג'ו: אנחנו מבקשים ודורשים שבמסגרת הרפורמה, הסמכויות של הוועדות המקומיות במועצות האזוריות, יהיו בדיוק כמו הסמכויות של הוועדות המקומיות במועצות המקומיות ובערים.

<מוטי דלג'ו: אנחנו מזהירים מפני הרחבה של סמכויות בכל מה שקשור לשטחים חקלאיים ושטחים פתוחים.

<מוטי דלג'ו: זה סוג של דברים שצריך לשמור על זה ולא לקחת את זה בקלות.

<מוטי דלג'ו: בחוק אין טיפול, לא בסעיף 197, במיוחד לגבי מועצות אזוריות.

<מוטי דלג'ו: העלויות שנופלות על הרשויות האזוריות בלי היכולת שלהם להגדיל זכויות בנייה כדי לתת לזה פתרון, לא בא כאן לידי ביטוי.

<מוטי דלג'ו: דבר נוסף.

<מוטי דלג'ו: החוק ככלל לא נותן את האמצעים הכלכליים כתומכי תכנון לעידוד הצפון, הדרום, הנגב והגליל.

<מוטי דלג'ו: גם לזה צריך לתת פיתרון.

<מוטי דלג'ו: יש לנו הערות פרטניות אותן נאמר אחר-כך.

<מוטי דלג'ו: אנחנו מברכים על כך שרוצים לייעל את הוועדות המקומיות ולמקצע אותן אבל יש להיזהר לא להעביר סמכויות מאלה שנבחרו לנציגים שהם מבחוץ.

מירי רגב: בקיצור, לא להעביר סמכויות מנבחרי ציבור לפקידים אלא לעשות את האיזונים המתאימים.

מירי רגב: אנחנו נעבור להתייחס של השר גדעון סער.

גדעון סער: תודה גברתי היושבת ראש.

גדעון סער: אני רוצה להודות לכל הדוברים, חברי הכנסת והאחרים, על הדברים הטובים ועל השבחים.

גדעון סער: זה בהחלט נעים לשמוע, גם אם זה כרוך בביקורת או בהשגות על חלקים והיבטים שלא מסכימים איתם, זה מעיד על גישה עניינית.

גדעון סער: אני רוצה לגעת בכמה נקודות שעלו מדברי הדוברים, בעיקר חברי הכנסת.

גדעון סער: הנושא שהעלה ח"כ דב חנין ועלה גם הרבה מאוד בשיחות ביני לבינך, גברתי היושבת ראש, עוד לפני הדיון, זה הנושא של דיור בר השגה.

גדעון סער: בעניין הזה גם העברתי לך לפני מספר ימים איזה עדכון או דיווח שמסר לי שר הביטוי והשיכון.

גדעון סער: אני אומר לוועדה את תמצית הדברים.

גדעון סער: שר השיכון עובד בימים אלה על הצעת חוק לדיור בר השגה בשלב די מתקדם עם צוות מקצועי רב תחומי.

גדעון סער: מאחר שהנושא הוא בסופו של דבר בתחומו - אם כי יש דברים שנעשה במשותף, אלה תיקונים עקיפים לחוק התכנון והבנייה.

גדעון סער: אני חושב שצריך לעשות את זה בדרך המלך.

גדעון סער: לראות איפה מרכז הכובד, שכאן הוא באחריות שר הבינוי והשיכון וללכת בהתאם.

גדעון סער: זה יובא במושב הזה ולפי דעתי גם ועדת הפנים היא שצריכה לדון בזה.

גדעון סער: זה לא אומר שאין היבטים חברתיים שראוי לדון בהן במסגרת החוק הזה, אני רק חושב שדיור בר השגה ראוי להידון כתיקון בפני עצמו.

גדעון סער: חלק ממנו, אבל הוא לא העיקר, הוא תיקון עקיף לחוק התכנון והבנייה, אבל הנושא מצדיק הבאה בחקיקה בדרך המלך.

גדעון סער: אני מבין שזאת גם הכוונה.

גדעון סער: אני רוצה להגיד, גם בזיקה לדברים שאמר חבר הכנסת טופורובסקי.

גדעון סער: אני עוזר לשר האוצר שמשקיע הרבה מאוד עבודה במסגרת קבינט הדיור בנושא הדיור להשכרה.

גדעון סער: שר הבינוי גם משקיע הרבה מאוד מאמצים.

גדעון סער: כל אחד יעשה את המקסימום בנושאים שבתחום אחריותו המיניסטריאלית.

גדעון סער: בסופו של דבר, אני יכול לומר שקבינט הדיור כגוף – למשל החלטה כמו הארכת חוק הוו"דלים, הבאנו אותה באמצעות קבינט הדיור.

גדעון סער: קבינט הדיור עוסק בהרבה מאוד נושאים.

גדעון סער: אם אני יכול להשוות לממשלות אחרות, ואני הייתי מזכיר ממשלה בשתי ממשלות ובממשלה הקודמת שר אז זאת הממשלה הרביעית שאני שותף לה בדרך כזאת או אחרת.

גדעון סער: אני יכול להגיד שנושא הדיור ומצוקת הדיור, כפי שראוי מהמצוקה הקשה שקיימת, מטופל בסדר עדיפות גבוה ובאינטנסיביות שלא דומה למה שהיה בעבר.

גדעון סער: נכון, יש פה מצוקה אמיתית, דיברתי עליה ביום שני במליאה.

גדעון סער: יש פער מאוד משמעותי בצד ההיצע.

גדעון סער: צריך לגשר עליו.

גדעון סער: קשה לגשר עליו בן לילה.

גדעון סער: יש פער משמעותי.

גדעון סער: ברגע שיהיה יותר היצע, זה ישפיע על המחירים.

גדעון סער: זה ישפיע על כל אחד בתחומו.

גדעון סער: גם הרשויות המקומיות שנותנות היתרים, גם בשיווק הקרקעות וגם בשלב התכנון, צריך לדחוף הגדלת היצע.

גדעון סער: חברת הכנסת זנדברג דיברה בנושא של מה שהיא קראה הפרטת מכונים.

גדעון סער: אחר-כך שמענו שמדברים נגד הפיקוח.

גדעון סער: זאת אומרת, ביד אחת מדברים נגד העברת הסמכות וביד השנייה מדברים נגד הפיקוח.

גדעון סער: קודם כל, המכונים יכולים להיות מכונים פרטיים או ציבוריים.

גדעון סער: גם חברות ממשלתיות או רשויות מקומיות יכולות להקים את מכוני הבקרה האלה.

גדעון סער: הם לא חייבים להיות פרטיים.

גדעון סער: אי-אפשר גם להשתמש במילת הקסם הפרטה, כדחליל נגד כל מהלך.

גדעון סער: תאמינו לי, כנראה שהמדינה היא לא המנהלת הכי טובה בעולם.

גדעון סער: כנראה שיש איזה יסוד לסברה שהיא לא המנהלת הכי טובה בעולם ולראייה המצב הקיים.

תמר זנדברג: זה בכלל לא בטוח.

גדעון סער: אני יודע שקומוניסטים וסוציאליסטים מאמינים שהמדינה היא המנהלת הטובה ביותר.

דב חנין: זה פתח לוויכוח רציני.

גדעון סער: ראינו את הניסיון עם המשטרים הסוציאליסטים - - -

דב חנין: אדוני השר, חבל.

גדעון סער: אתם סוציאליסטים, חלקכם במסווה של סוציאל דמוקרטים, שזאת הדרך המודרנית לא להגיד אני סוציאליסט כי הסוציאליזם נכשל בכל מקום.

דב חנין: אני סוציאליסט ואני גאה בזה.

גדעון סער: אם אתם גאים, אז אני גאה להיות אדם - - -

דב חנין: ומה עשתה ההפרטה בישראל?

מירי רגב: חברים, תמר, דב.

גדעון סער: לא יכול להיות שרק בגלל שהאדם מגלה התנגדות לסוציאליזם, הוא לא יכול לדבר.

גדעון סער: אמנם המשטרים הסוציאליסטים בכל המקומות היו משטרים דיקטטוריים, היו משטרים - - -

דב חנין: אני מתחיל לרחם עליך.

גדעון סער: אבל אפשר להביע עמדה נגד הקומוניסטים או נגד הסוציאליזם.

דב חנין: אפשר גם להעיר קריאת ביניים, לא?

דב חנין: או שזה אי-אפשר במשטר הדמוקרטי של אדוני?

גדעון סער: אני אפילו נהנה מזה כי זה מאפשר את הדיאלוג הזה ואז אני יכול ליהנות.

מירי רגב: דב, אנחנו נקיים דיון על ההבדלים בתפיסות.

מירי רגב: תהיה ישיבה מיוחדת בעניין הזה.

מירי רגב: אדוני השר, בבקשה.

גדעון סער: גברתי היושבת ראש.

גדעון סער: כפי שאמרתי, המכונים האלה יכולים להיות ציבוריים או פרטיים.

גדעון סער: הם יהיו מפוקחים, הם יהיו מבוקרים, הם יהיו מאושרים על-ידי הרשות להסמכת מעבדות.

גדעון סער: הוועדה הזאת תלמד את ההסדר שמובא לפה.

גדעון סער: זה הסדר מאוזן ונכון בכל ההיבטים.

גדעון סער: נציגי המועצות האזוריות נפגשו איתי לפני שבועיים.

גדעון סער: היו להם הערות.

גדעון סער: יכול להיות שיהיה מקום לתקן באחת הנקודות, צריך לשקול.

גדעון סער: יש לזה זיקה לתמ"א 35.

גדעון סער: בסופו של דבר איני בא לכלוא אף אחד בוועדות המחוזיות.

גדעון סער: זאת לא השקפת העולם שלי.

גדעון סער: צריך לשים לב, בנקודות אחרות, למניעת הפרת האיזון בין המרקם העירוני למרקם הכפרי.

גדעון סער: זאת אומרת, היו תהליכים בחברה הישראלית שהעבירו ופגעו בערים שהעבירו עסקים, תעשייה, מסחר, דברים בעלי מרקם עירוני, למרקם הכפרי.

גדעון סער: גם בחקיקה יש לנו אחריות.

גדעון סער: הועלתה נקודה אחת ששווה לשקול אותה ואני מציע לשקול אותה בפתיחות.

גדעון סער: אני בטוח שזה גם מה שהוועדה שבראשותך תעשה ואני מודה לך.

<תומר רוזנר: בדיון הבא, סעיפים 2, 33, 34 ו-38.

<תומר רוזנר: הערות בכתב עד יום שלישי הבא לסעיפים הספציפיים האלה.

<תומר רוזנר: לפי העדכון שמסר שר הבינוי והשיכון בנושא של דיור בר השגה, הכוונה היא שיפורסם תזכיר חוק רק בעוד מספר חודשים.

<תומר רוזנר: הצעת החוק שצורפה – קראתי מה שהשר כתב.

מירי רגב: השר הוזמן כמה פעמים לוועדה אבל הוא תמיד בקבינט אחר.

מירי רגב: אני מקווה שבקרוב נבדוק את העניין הזה של דיור בר השגה.

<תומר רוזנר: ובכל מקרה, הצעת החוק שצורפה למסמך של השר, לא עוסקת כלל בנושא של דיור בר השגה.

<תומר רוזנר: אני רוצה להצטרף לברכות החמות לעו"ד ארז קמיניץ, המשנה ליועץ המשפטי לממשלה.

מירי רגב: תודה תומר.

מירי רגב: כפי שראיתם, החוק הזה הולך להיות חוק מאוד מורכב.

מירי רגב: אנחנו נדון בו בצורה מאוד רצינית ופתוחה, שתאפשר גם את ההיבטים הבירוקרטיים וקיצור התהליכים וגם נביא לידי ביטוי את ההיבטים החברתיים.

מירי רגב: דיור בר השגה היא מילה שמייד שאומרים אותה כולם קופצים, בעיקר מהאוצר וגם חלק מהמערכת המשפטית.

מירי רגב: אנחנו פשוט נפרט מה זה אומר דיור בר השגה כדי שזה יהיה מובן לכולם, כדי שנוכל להביא את זה לידי ביטוי גם בחוק הזה.

מירי רגב: יש חוק לדיור בר השגה?

מירי רגב: מצוין.

מירי רגב: אנחנו נזמין את שר הבינוי והשיכון להציג אותו.

מירי רגב: נזמין גם את שר האוצר, כיו"ר קבינט הדיור שיבוא ויציג את ההתקדמות שם.

מירי רגב: מה שבטוח הוא, שאנחנו לא נביא חוקים שאין בהם בשורה אמיתית לאזרחים.

מירי רגב: מה לעשות, הסנונית הראשונה זה שר הפנים.

מירי רגב: אז כולם מתכננים אבל עכשיו צריך לעשות.

מירי רגב: בסוף, החוק הראשון שמוגש ושיהיו בו היבטים חברתיים, זה של משרד הפנים ולכן אנחנו דנים בו ראשון.

מירי רגב: בחוק הזה, לא יעזור כלום, יהיו היבטים חברתיים גם אם יהיה דיור בר השגה.

מירי רגב: יש שיש לנו כרגע בחוק הזה – נתפוס.

מירי רגב: מה שיגיע – נטפל בו גם.

מירי רגב: החוק הזה לא ייצא, כל עוד אני יו"ר הוועדה, בלי היבטים חברתיים.

מירי רגב: את זה נציג האוצר תזכור היטב, תזכור היטב.

מירי רגב: אני מציעה כבר שתצבעו כבר את אותו תקציב לרפורמת התכנון, כדי שתביאו את זה לפה ונעסוק בזה פה.

מירי רגב: אנחנו נדע מה התקציב שעומד לטובת החוק הזה ואיך אנחנו מחזקים את הוועדות החלשות בפריפריה.

מירי רגב: אין לנו כוונה להפוך את החוק הזה ולחזק את החזקים, בשביל זה הם לא צריכים אותנו.

מירי רגב: אנחנו צריכים שהחוק הזה יהיה חוק שוויוני, יטפל בפער החברתי ויביא לשוויון גם בעניין הפריפריאלי וגם בעניין של המועצות האזוריות.

מירי רגב: אנחנו נקיים פה דיון על ההתחדשות העירונית, נקיים דיון על תמ"א 38 ונקיים דיון גם על תיקון 101.

מירי רגב: הבנתי שמי שמוביל זה שר התשתיות.

גדעון סער: תיקון 101 הבאתי אותו לכנסת ולממשלה.

גדעון סער: הוא מתקן את חוק התכנון והבנייה ולכן רק שר אחד יכול להציג אותו וזה שר הפנים.

גדעון סער: אני מציע להסכים, גברתי היושבת ראש, לארח את שר התשתיות הלאומיות.

גדעון סער: אני אברך על זה כי בסופו של דבר זה תורם לתשתית.

מירי רגב: אנחנו אכן נארח אותו.

מירי רגב: אני חושבת שאם נדון בכל הסוגיות האלה במקביל נביא בשורה אמיתית לאזרחי המדינה.

מירי רגב: אני רוצה, בהזדמנות הזאת, להודות ליולי אדלשטיין שהקצה לטובת התחום של תכנון ובנייה צוות של פרויקטורים ואנשים שיסייעו לוועדה.

מירי רגב: מה לעשות, הוועדה עוסקת בעוד כמה נושאים חוץ מאשר תכנון ובנייה.

מירי רגב: אני רוצה להודות ליפה מנהלת הוועדה, לשוש, לאיה.

גדעון סער: אני מבקש לציין בנוכחות נציג האוצר לגבי מה שאמרת על יו"ר הכנסת.

גדעון סער: יכול להיות שגם ברשות המבצעת, כשאתה מבצע רפורמות, מגיע לך לקבל פרויקטורים.

מירי רגב: על הגב שלי הוא מנסה לפתור לכם בעיות.

מירי רגב: אתה רוצה לריב איתי עכשיו?

גדעון סער: להיפך, אני מתבסס עליך ועל ההישגים שאת משיגה מול יו"ר הכנסת.

מירי רגב: אני רוצה להודות לתומר, לגלעד, ליוטל, לרוני, לאיתן, למאיר, לעוזי, לשאול, אוהד, יול.

מירי רגב: זה צוות גדול של אנשים מקצועיים שיתלווה לוועדה ויסייע לי ללמוד את הסוגיות השונות.

מירי רגב: אני רוצה להודות לך, כבוד השר סער, שהסכמת, בשונה מהעבר, להתייחס לחוק התכנון והבנייה לא רק ברמה הבירוקרטית אלא גם לסוגיות החברתיות.

מירי רגב: אני מודה לכם על-כך.

מירי רגב: אני מאמינה שנביא בדיונים האלה בשורה לאזרחים.

מירי רגב: תודה רבה לכולם, הישיבה נעולה.